


z Mizgînî 
Yûhenna 


Di destpêkê de Peyv hebû 


1 Di destpêkê de Peyv* hebû. Peyv bi Xwedê re 
bû û Peyv bi xwe Xwedê bû. 2Ew di destpêkê de 
bi Xwedê re bû. ê Her tişt bi wî afirî û bêyî wî tu 
tişt çênebû. “Jiyan bi wî re bû û jiyan ronahiya 
mirovan bû. Ronahî di tariyê de şewq dide û 
tarî nikare wê binixême. 

êMirovek ji aliyê Xwedê ve hatibû şandin ku 
navê wî Yûhenna* bû. ' Ew ji bo şahidiyê hat. Ew 
hat ji bo ku şahidiya ronahiyê bike, da ku hemû 
kes bi destê wî baweriyê bînin. !Ew bi xwe ne 
ronahî bû, lê ew hat ku şahidiya ronahiyê bike. 
?%Ronahiya rastîn, ewê ku hemû mirovan ronahî 
dike, dihat dinyayê. '"Ew li dinyayê bû û dinya bi 
wî afirî. Lê dinyayê bi wî nizanibû. !!Ew hat mala 
xwe, lê gelê wî ew qebûl nekir. '?Lê hemûyên ku 
ew qebûl kirin û bawerî bi navê wî anîn, wî dest- 
hilatî* da wan ku bibin zarokên Xwedê. 'èEw ne 
ji xwînê, ne ji xwestina bedenê û ne jî ji xwestina 
mirov çêbûn, lê ew ji Xwedê çêbûn. 

14“Û Peyv* bû xwîn û goşt, bi kerem û rastiyê tije 
di nav me de konê* xwe danî. Me mezinahiya wî 
weha dît, wek mezinahiya Kurê* yekta yê ku ji 
Bav* tê. “Yûhenna ji bo wî şahidî kir û bi dengekî 
bilind got: “Min gotibû: “Yê ku piştî min tê di ser 
min re ye, çimkî ew beriya min hebû.' Yê ku min 
li ser digot ev bû.” !'êMe tevan ji xezîna wî kerem 

li ser keremê stand. ' Çimkî Şerîet* bi destê Mûsa 
hat dayîn, kerem û rastî bi destê Îsa* Mesîh* 
hatin. !!'Tu demê, tu kesî Xwedê nedîtiye, lê Kurê 
yekta yê ku di himbêza Bav de ye, wî bi xwe ew 
da zanîn. 


Şahidiya Yûhennayê imadkar 


!9Cihûyan ji Orşelîmê* kahîn* û Lêwî”* şandin, 
da ku ji Yûhenna bipirsin: “Tu kî yî?” Yûhenna 
şahidî kir. ?Wî eşkere got; wî înkar nekir û got: 
“Ez ne Mesîh im.” 2'Wan jê pirsî: “Ma naxwe tu kî 
yî? Ma tu Êlyas î?” Yûhenna got: “Na, ez ne ew 
im.” Ji pirsa “Ma tu ew pêxember* î?” re jî wî 
got: “Na.” 2Îcar wan jê re got: “Tu kî yî? Tu ji bo 
xwe çi dibêjî? Da ku em bersîvekê bidin wan 
kesên ku em şandine.” Wî got: “Ez ew deng im 
ku li çolê gazî dike: 'Riya Xudan* rast bikin! 
wek ku Îşaya pêxember gotiye.” “Niha yên ku 
hatibûn şandin ji Fêrisiyan* bûn. #Wan jê pirsî: 
“Madem tu ne Mesîh, ne Êlyas û ne jî ew pêxember 
î, naxwe tu çima imad"* dikî?” Yûhenna bersîva 
wan da û got: “Ez bi avê imad dikim, lê yek di 
nav we de radiweste, hûn bi wî nizanin. ? Ew e, 
yê ku piştî min tê, ez ne hêja me ku dûlikê* çaroxa 
wî vekim.” 2Ev tişt hemû li wî serê Urdunê, li 
Beytanyayê, li cihê ku Yûhenna lê imad dikir 
çêbûn. 


Berxê Xwedê 


2Dotira rojê Yûhenna dît ku Îsa ber bi wî ve tê. 

Û wî got: “Va ye! Berxê Xwedê yê ku gunehên 
dinyayê radike. “Ev ew kes e ku min ji bo wî 
gotibû: 'Piştî min yek tê ku di ser min re ye, 
çimkî ew beriya min hebû.' š'Min bi xwe: bi wî 
nizanibû, lê ji bo ku ew ji Îsraêlê re bê diyarkirin, 
ez hatim û min bi avê imad kir.” Yûhenna şahidî 
kir û got: “Min dît ku Ruh ji ezmanan wek 
kevokê hat xwar, li ser wî danî û ma. #Min bi xwe 
bi wî nizanibû, lê yê ku ez şandim da ku ez bi avê 
imad bikim, ji min re got: 'Te dît ku Ruh dahat û 
li ser kê danî; yê ku bi Ruhê* Pîroz* imad dike, 
ew e.” “Min jî dît û şahidî kir ku Kurê* Xwedê ev e.” 


Şagirtên pêşî 

3Dotira rojê dîsa Yûhenna bi du şagirtên xwe re 
radiwesta. Dema wî dît ku Îsa derbas dibe, wî got: 
“Va ye, Berxê Xwedê!” Du şagirtan tiştê ku wî 
got bihîst û li pey Îsa çûn. *Îsa li pişt xwe zivirî û 
dît ku ew li pey wî ne. Wî ji wan re got: “Hûn li çi 
digerin?” Wan jê re got: “Rebbî” -- ku bi mana 
“Mamoste” ye -- “tu li ku derê radiwestî?” Wî ji 
wan re got: “Werin hûnê bibînin.” Îcar ew çûn û wan 
dît ku ew li ku derê radiweste û ew wê rojê li ba 
wî man. Wext piştî nîvro, saet li dora çaran bû. 
4Yek ji wan herdu kesên ku Yûhenna bihîstibûn 
û li pey Îsa çûbûn, Endrawisê birayê Şimûn- 
Petrûs bû. 4' Wî di cih de birayê-xwe Şimûn dît û 
jê re got: “Me Mesîh dît,” ku tê mana 'Yê Bijartî*. 
4wWî ew anî ba Îsa. Îsa li Şimûn nihêrt û got: “Tu 
Şimûnê* kurê Yûhenna yî. Wê bi navê Kîfas” -- 
ku 'Petrûs”' e û bi mana 'kevir' e -- “gazî te bikin.” 

Îsa gazî Fîlîpo û Natanyêl dike 

%Dotira rojê Îsa biryar da ku here Celîlê. Wî 
Fîlîpo dît û jê re got: “Li pey min were!” 4Fîlîpo ji 
Beytsaydayê bû, ji wî bajarê ku Endrawis û 
Petrûs lê dijiyan. _%Fîlîpo Natanyêl dît û jê re got: 
“Me-Îsayê Kurê Ûsivê Nisretî dît, yê ku Mûsa di 
Şerîeta xwe de û pêxemberan di nivîsînên xwe 
de jê salix dane.” êNatanyêl jê pirsî: “Ma ji Nisretê 
tiştekî baş derdikeve?” Fîlîpo jê re got: “Were û 
bibîne!” 4” Gava Îsa dît ku Natanyêl ber bi wî ve 
tê, li ser wî got: “Va ye, Îsraêliyekî rastîn î ku tu 
hîlebazî li ba wî tune.” #Natanyêl jê pirsî: “Ma tu 
ji ku derê min nas dikî?” Îsa bersîva wî da: 
“Beriya ku Fîlîpo gazî te bike, gava ku tu hê li 
binê dara hêjîrê rûniştî bûyî, min tu dîtî.” 
4%Natanyêl jê re got: “Mamoste, tu Kurê Xwedê yî! 
Tu Padîşahê Îsraêlê yî!” Îsa lê vegerand û got: 
“Ji ber ku min ji te re got: “Min tu li binê dara 
hêjîrê dîtî,” tu bawer dikî? Tê tiştên ji vê meztir 
bibînî.” 5! Û Îsa jê re got: “Bi rastî, bi rastî ez ji we 
re dibêjim, hûnê bibînin ku çawa ezman diqelişe 
û milyaketên Xwedê tên xwarê ser Kurê* Mirov û 
diçin jorê.” 


Dîlana li gundê Genaya Celîlê 


2 Roja sisiyan li bajarê Qenaya Celîlê dîlanek 
hebû û diya Îsa jî li wê derê bû. ?Îsa û şagirtên 
xwe jî ji bo dîlanê hatibûn vexwendin. Dema ku 
şerab qediya, diya Îsa jê re got: “Şeraba wan 
nema.” “Îsa lê vegerand û got: “Dayê, te çi ji min 

e? Hê wextê min nehatiye.” !Diya wî ji xizmet- 
karan re got: “Her tiştên ku ew ji we re dibêje 
bikin.” fÎcar li wê derê şeş kûpên kevirî hebûn 
ku Cihûyan ji bo adetên xwe yên paqijkirinê bi 
kar dianîn. Her yekî ji wan di navbera du - sê 
denan de av hildida. 'Îsa ji wan re got: “Van 
kûpan bi avê tije bikin.” Û wan jî ew heta ber dev 
tije kirin. !Hingê wî ji wan re got: “Niha hinekê 
derxin û ji serekê ziyafetê re bibin.” Wan jî ew 
bir. ?Gava ku serekê ziyafetê ji ava ku bûye şerab 
vexwar, wî tê dernexist ku ew ji ku derê hatiye. 
Lê xizmetkarên ku av anîbûn, bi tiştê ku çêbûbû, 
dizanibûn. Serekê ziyafetê gazî zava kir "û jê re 
got: “Her kes pêşî şeraba xwe ya baş pêşkêş dike. 
Kengê ku yên vexwendî zêde vexwarin, ew a nebaş 
derdixe. Lê te şeraba baş heta niha veşartiye.” 
1Ev nîşana ku Îsa li Qenaya Celîlê raber kir a 
pêşî bû. Bi vî awayî wî mezinahiya xwe da xuya- 
kirin û şagirtên wî bawerî pê anîn. 

!2Piştî vê yekê, Îsa tevî diya xwe, birayên xwe û 
şagirtên xwe çû Kefernahûmê û ew gelek rojan li 
wê derê neman. 


Îsa Perestgehê paqij dike 


Cejina* Derbasbûnê ya Cihûyan nêzîk bû û 
Îsa hilkişiya Orşelîmê. '“Wî ew kesên ku di Perest- 
gehê* de dewar, mî û kevok difirotin û seraf- 
kerên rûniştî dîtin. 5Îcar wî ji benan qamçiyek 
çêkir, hemû, dewar û mî jî, ji Perestgehê der- 
xistin; perên serafan rijandin û maseyên wan gêr 
kirin. !'êWî ji kevokfiroşan re got: “Van ji vê derê 

rakin! Êdî mala Bavê* min nekin bazargeh!” 
"Hat bîra şagirtên wî ku di Kitêba* Pîroz de 
weha hatiye nivîsîn: “Xîretkêşiya ji bo mala te wê 
min bixwe.” !'?Li ser vê yekê Cihûyan jê pirsî: “Tê 
çi nîşanê raberî me bikî ku desthilatiya te heye, 
tu van dikî?” "Îsa bersîva wan da û got: “Vê 
pîrozgehê hilweşînin, ezê di nav sê rojan de 
rakim.” #Li ser vê yekê Cihûyan jê re got: 
“Avakirina vê pîrozgehê çil û şeş salan kişand. 
Ma tê wê di nav sê rojan de rakî?” ?!Lê Îsa li ser 
pîrozgeha bedena xwe dipeyivî". ??Bi vî awayî, 
dema ku ew ji nav miriyan rabû, hat bîra 
şagirtên wî ku Îsa ev yek gotiye û wan bawerî bi 
Kitêba Pîroz û gotinên Îsa anî. 


Zanîna Îsa ya li ser mirovan 


#Îcar dema ku Îsa di Cejina Derbasbûnê de li 
Orşelîmê bû, gelek kesên ku ew nîşanên ku wî 
dikirin didîtin, bawerî bi navê wî dianîn. ?“Lê Îsa 
baweriya xwe bi wan nedianî. Çimkî wî bi xwe bi 
hemû mirovan dizanibû. #Hewcedariya wî bi 
şahidiya mirovan jî tunebû, çimkî wî bi dilê 
mirov dizanibû. 


Îsa û Nîkodêmo 
Š Bi navê Nîkodêmo mirovek ji Fêrisiyan* 
hebû ku serekekî Cihûyan bû. 2Ev mirov bi şev 
hat ba Îsa û jê re got: “Mamoste, em dizanin ku 
tu mamosteyekî ji ba Xwedê hatiyî, çimkî ew 
nîşanên ku tu raber dikî, ku Xwedê ne pê re be, 

tu kes nikare bike.” 

:Îsa bersîva wî da û got: “Bi rastî, bi rastî e z ji 
te re dibêjim ku mirov ji nû ve çênebe, ew nikare 
Padîşahiya* Xwedê bibîne.” “Nîkodêmo jê pirsî: 
“Ma mirovekî ku pîr be çawa dikare ji nû ve 
çêbibe? Dikare careke din bikeve malzaroka 
diya xwe û jê re çêbibe?” Îsa bersîva wî da: “Bi 
rastî, bi rastî ez ji te re dibêjim, heta ku mirov ji 
avê û ji Ruh çênebe, nikare bikeve Padîşahiya 
Xwedê. *Yê ku ji bedenê çêdibe beden e, yê ku ji 
Ruh çêdibe ruh e. ”'Li peyva ku min ji te re got: 
“Divê hûn ji nû ve çêbibin' şaş nemîne. Ba li ku 
derê bixwaze radibe. Tu dengê wî dibihîzî, lê tu 
nizanî ku ew ji ku derê tê û bi ku derê ve diçe; 
her kesê ku ji Ruh çêdibe weha ye.” 

*Nîkodêmo jê re got: “Ev çawa dibe?” "Îsa lê 
vegerand û got: “Tu mamosteyekî Îsraêlê yî û hê 
tu bi van nizanî? !''Bi rastî, bi rastî ez ji te re 
dibêjim, tiştê ku em dizanin, em dibêjin, tiştê ku 
me dîtiye em şahidiya wî dikin; lê belê hûn 
şahidiya me qebûl nakin. '?Heke ez tiştên li ser 
erdê ji we re bêjim, hûn bawer nekin, dema ku 
ez tiştên li ezmanan bêjim, hûnê çawa bawer 
bikin? 'Ji bilî Kurê Mirov ê ku ji ezmanan 
hatiye, tu kes derneketiye ezmanan. “Çawa ku 
Mûsa li çolê mar bilind kir, bi vî awayî divê Kurê 
Mirov jî bê bilindkirin, '#$da her kesê ku baweriyê 
bi wî bîne, jiyana wî ya herheyî hebe.” 

'êÇimkî Xwedê wusa ji dinyayê hez kir ku Kurê 
xwe yê yekta da, da her kesê ku baweriyê bi wî 
bîne helak nebe, lê jiyana wî ya herheyî hebe. 
Çimkî Xwedê Kurê xwe neşand ku dinyayê 

sûcdar bike, lê ew şand ku dinya bi wî rizgar* 
bibe. '!!Yê ku baweriyê bi wî bîne, jê re hukum 
nîne; lê her kesê ku bawerî bi wî neaniye, ji xwe 
hatiye hukumkirin, çimkî wî bi Kurê Xwedê yê 
yekta bawerî neaniye. Hukum ev e ku ronahî 
hat dinyayê, lê mirovan ji ronahiyê bêtir ji tariyê 
hez kir, çimkî karên wan xerabî bû. Her kesê 
ku xerabiyê dike, kîna wî ji ronahiyê heye; ew 
ber bi ronahiyê ve nayê, da ku kirinên wî xuya 
nebin. 2'Lê kesê ku rastiyê dike ber bi ronahiyê 
ve tê, da ku kirinên wî zelaltir bên dîtin ku wî 
xwe spartiye Xwedê û kirine. 


Îsa û Yûhennayê imadkar 


22Piştî vê yekê Îsa û şagirtên xwe çûn herêma 
Cihûstanê. Îsa li wê derê bi wan re dima û imad 
dikir. #Yûhenna bi xwe jî li Eynona nêzîkî Salîmê 
imad dikir, çimkî li wê derê pir av hebû. Mirov 
dihatin wê derê û imad dibûn. “Çimkî hê Yûhenna 
neavêtibûn zîndanê. 

3Di navbera şagirtên Yûhenna û Cihûyekî de, 
li ser pirsa adetên paqijiyê munaqeşeyek derket. 
?Îcar ew hatin ba Yûhenna û jê re gotin: “Ya 
Mamoste, ew kesê ku li wî aliyê Çemê Urdunê bi 
te re bû û te jê re şahidî kir, va ye, ew bi xwe 
imad dike û hernû kes diçin ba wî.” 

2'Yûhenna bersîv da û got: “Heke ji yekî re ji 
ezmanan neyê dayîn, ew nikare tiştekî bistîne. 
28Hûn bi xwe ji min re bûne şahid ku min gotiye: 
'Ez ne Mesîh im, lê ez li pêşiya wî hatime şandin.” 
2?Bûk ji bo kê be zava ew e. Lê destbirayê zava yê 

ku li ser lingan radiweste û dengê zavê dibihîze, 
bi dengê wî gelek şa dibe. Ji ber vê yekê ye ku 
niha şabûna min temam bû. *%Ji wî re mezinbûn, 
ji min re biçûkbûn divê. 


Yê ku ji ezmanan tê 


3'“Yê ku ji jorê hatiye di ser hemûyan re ye. Yê 
ku ji erdê ye, ji erdê dipeyive; lê yê ku ji ezmanan 
hatiye, di ser hemûyan re ye. ?*?Wî çi dîtibe û çi 
bihîstibe şahidiya wan dike, lê tu kes şahidiya wî 
qebûl nake. è?Yê ku şahidiya wî qebûl dike, bi vî 
awayî mor dike ku Xwedê rast e. “Yê ku Xwedê 
ew şandiye, ew bi gotina Xwedê dipeyive, çimkî 
Xwedê Ruh bêsînor dide wî. ?*5Bav* ji Kur hez 
dike û her tişt daye destê wî. **Her kesê ku bi 
Kur baweriyê tîne, jiyana wî ya herheyî heye. Her 
kesê ku bi ya Kur nake, jiyanê nabîne, lê xezeba 
Xwedê li ser wî dimîne.” 


Ava jiyana herheyî 
û perizîna bi ruh û rastiyê 


Ã Dema Îsa hîn bû ku Fêrisiyan bihîstiye, wî ji 
Yûhenna bêtir şagirt civandine û bi avê imad 
dike -- ?lê belê ne Îsa bi xwe, bi tenê şagirtên wî 
imad dikirin -- ?!ew ji Cihûstanê derket û dîsa 
çû Celîlê. 

4Di dema rêwîtiyê de diviyabû ku ew di Samer- 
yayê re derbas bibe. !'Ew hat bajarekî Sarneryayê 
ku navê wî Sûxar bû. Ev der nêzîkî wê zeviyê* bû 
ku Aqûb dabû kurê xwe Ûsiv. f Bîra Aqûb li wê 

derê bû. Îsa wusa ji rêwîtiyê westiyayî li kêleka 
bîrê rûnişt. Wext nîvro bû. 

7Jineke Samerî* hat ku avê bikişîne. Îsa ji wê 
re got: “Firek av bide min ez vexwim.” !Şagirtên 
wî jî çûbûn bajêr ku tiştên xwarinê bikirin. 
%Jinika Samerî jê re got: “Çawa dibe ku tu ji min 
avê dixwazî? Tu Cihû yî û ez jî jinikeke Samerî 
me.” Çimkî tu têkiliya Cihûyan bi Sameriyan re 
tune. Îsa bersîva wê da û got: “Heke te bi dayîna 
Xwedê û yê ku ji te re dibêje: 'Avê bide min ez 
vexwim' bizaniya, teyê jê bixwesta û wiyê ava 
jiyanê bida te.” !'Jinikê jê re got: “Ezxadim, tiştekî 
te yî ku tu pê avê bikişînî tune û bîr jî kûr e! Tê 
ava jiyanê ji ku derê bînî? '?Ma tu ji bavê me 
Aqûb meztir î, yê ku ev bîr daye me? Wî bi xwe, 
zarokên wî û pez û dewarên wî av jê vexwarine.” 

'?Îsa bersîv da û jê re got: “Her kesê ku ji vê 
avê vexwe, wê dîsa tî bibe. '“Lê her kesê ji ava ku 
ez bidimê vexwe, tu caran tî nabe. Belê ew ava 
ku ezê bidim wî, wê di dilê wî de ji bo jiyana 
herheyî bibe kaniyeke ava ku diherike.” !5Jinikê 
Jê re got: “Ezxadim, vê avê bide min ku êdî ez tî 
nebim û neyêm ji vir avê nekişînim.” 

'êÎsa lê vegerand û jê re got: “Here gazî mêrê 
xwe bike û were vir.” "Jinikê bersîva wî da û got: 
“Mêrê min tune.” Îsa jê re got: “Te rast got ku 
“Mêrê min tune,' 'êçimkî pênc mêrên te hebûn û 
yê ku niha tu pê re yî ne mêrê te ye. Te ev rast 
got.” '?Jinikê jê re got: “Ezxadim, ez dibînim ku 
tu pêxemberek î. “Bav û kalên me li vî çiyayî 
perizîn*, lê hûn dibêjin cihê ku divê mirov lê 
biperize li Orşelîmê ye.” ?'Îsa jê re got: “Sitiyê, ji 

min bawer be wext tê, wê gavê hûnê ne li vî çiyayî 
û ne jî li Orşelîmê biperizin Bav. ?Hûn diperizin 
wî yê ku hûn pê nizanin, lê em diperizin wî yê ku 
em pê dizanin, çimkî rizgarî” ji Cihûyan tê. Lê 
belê wext tê û niha ye, wextê yên ku bi rastî 
diperizin, bi ruh û bi rastiyê ewê biperizin Bav. 
Çimkî yên ku Bav li wan digere ew in ku bi vî 
awayî diperizin wî. “Xwedê ruh e û yên ku 
diperizin wî, divê bi ruh û bi rastiyê biperizin 
wî.” 5Jinikê jê re got: “Ez dizanim ku Mesîh,” -- 
yê ku jê re 'Yê Bijartî” dibêjin -- “wê were û gava 
ku ew bê, ewê her tiştî nîşanî me bide.” ?8Îsa jê 
re got: “Ez, yê ku bi te re dipeyivim, ez ew im.” 

2? Di vê navê de şagirtên Îsa hatin. Ew gelek şaş 
man ku ew bi jinekê re dipeyive, lê kesî negot: 
“Tu li çi digerî?” an “Ji bo çi tu bi wê re dipeyivî?” 
Îcar jinikê cêrê xwe danî, çû bajêr û ji xèlkê re 
got: 2“Werin, wî mirovî bibînin, yê ku hemû 
tiştên ku min berê kiribûn ji min re gotin. Gelo 
Mesîh ev e?” %Xelk ji bajêr derketin û ber bi Îsa 
ve dihatin. 

3! Di vê navê de şagirtên wî jê lava dikirin û 
digotin: “Mamoste, tiştekî bixwe!” ??Lê Îsa ji wan 
re got: “Xwarineke min e ku hûn pê nizanin heye.” 
% Şagirtan ji hevdû pirsî: “Gelo kesekî jê re 
xwarin aniye?” 

“Îsa ji wan re got: “Xwarina min ew e, ku ez bi 
daxwaza wî yê ku ez şandime bikim û karên wî 
pêk bînim. Ma hûn bi xwe nabêjin: “Hê ji wextê 
palehiyê re çar meh hene'? Va ye, ez ji we re 
dibêjim, çavên xwe vekin û li zeviyên* ku zer 
bûne, ji dirûtinê re amade ne binihêrin. *Yê ku 

didirû heqê xwe distîne û ji bo jiyana herheyî ber 
dicivîne, da hem ê ku diajo û hem ê ku didirû bi 
hev re dilgeş bibin. * Çimkî li vir peyva 'Yek diajo 
û yek didirû' rast e: #Min hûn şandin ku hûn 
zeviya ku hûn di ber de nexebitîne bidirûn; 
hinekên din di ber de xebitîn û hûn li ser xebata 
wan rûniştin.” 


Xelkê Sameriyê baweriyê bi Îsa tînin 

3% Gelek Sameriyên ku ji wî bajarî bûn, li ser 
şahidiya`jinikê ya ku digot: “Hemû tiştên ku min 
berê kiribûn wî ji min re gotin” bawerî bi Îsa 
anîn. “Îcar dema ku Samerî hatin ba wî, jê lava 
kirin ku ew li ba wan bimîne. Ew jî du rojan li 
wê derê ma. ^4!'Gelekên din jî li ser gotina wî 
bawerî anî “û wan ji jinikê re got: “Êdî bawer- 
kirina me ne li ser gotina te ye, çimkî me bi xwe 
bihîst û em dizanin ku bi rastî jî Xilaskarê 
dinyayê ev e.” 


Îsa kurê karmendekî qenc dike 


4Piştî van herdu rojan Îsa ji wir çû Celîlê. “Îsa 
bi xwe bûbû şahid ku rûmeta* pêxemberekî li 
welatê wî tune. “Îcar dema ku ew hat Celîlê, 
Celîliyan ji dil ew qebûl kir. Çimkî ew bi xwe jî li 
Orşelîmê beşdarî Cejina Derbasbûnê bûbûn û 
tiştên ku wî kiribûn, dîtibûn. 

4Ew dîsa hat QGenaya Celîlê ku wî li wê derê av 
kiribû şerab. Li wir karmendekî” padîşah hebû 
ku kurê wî li Kefernahûmê nexweş bû. “Dema 

wî bihîst ku Îsa ji Cihûstanê hatiye Celîlê, ew 
hat ba Îsa û jê lava kir ku kurê wî qenc bike; 
çimkî ew li ber mirinê bû. “Îsa ji wî re got: 
“Heta ku hûn nîşan û karên mezin nebînin, hûn 
baweriyê naynin.” “Karmendê padîşah jê re got: 
“Ezbenî, beriya ku kurikê min bimire, xwe 
bigihîne ser.” Îsa lê vegerand û got: “Here, kurê 
te dijî.” Zilam* bawerî bi peyva ku Îsa jê re 
gotibû anî û çû. 5'Hê ew negihîştibû jêr, xulamên 
wî hatin pêşiya wî û jê re gotin: “Kurê te dijî.” 
52Wî ji xulamên xwe pirsî, ka kurê wî di kîjan 
saetê de ber bi qencbûnê çûye. Wan jê re got: 
“Duh piştî nîvro saet di yekê de, taya wî ew 
berda.” “Wê gavê bavê kurik fêm kir ku di wî 
çaxî de Îsa jê re gotibû: “Kurê te dijî.” Îcar wî û 
tevahiya maliyên wî bawerî anîn. “Ev nîşana 
diduyan bû ku çaxê Îsa ji Cihûstanê, hatibû 
Celîlê raber kir. 


Nexweşê sî û heşt salan qenc dibe 


5 Piştî vê yekê cejineke Cihûyan hat û Îsa 
hilkişiya Orşelîmê. 

2Li Orşelîmê, li ber Dergehê Miyê hewzek -- bi 
Îbranî jê re Beythasta tê gotin -- bi pênc eywanan 
hebû. !Di wan eywanan de komeke mezin e 
nexweşan: Kor, şil û şeht û felcî vedizeliyan. Ew 
li benda çeliqandina avê diman. “Çimkî dem bi 
dem milyaketekî Xudan* diket avê û ew diçeliqand. 
Piştî çeliqandinê, kesê ku berî hemûyan biketa 
avê, ew ji nexweşiya xwe rizgar* dibû. 5 Mirovek li 
wê derê hebû ku ji sî û heşt salan ve nexweş bû. 

§Îsa ew vezelandî dît û dizanibû ku ji demeke 
dirêj ve ye ku ew nexweş e. Wî jê re got: “Ma tu 
dixwazî qenc bibî?” 7'Mirovê nexweş lê vegerand 
û got: “Ezbenî, kesekî min î ku gava av diçeliqe 
min bixe hewzê tune. Dema ku ez dikim xwe 
biavêjimê, yekî din beriya min xwe diavêjê.” #Îsa 
jê re got: “Rabe, doşeka xwe rake û rêve here.” 
9Di wê gavê de zilam qenc bû, doşeka xwe rakir 
û rêve çû. 

Îcar ew roj Şemî bû. Li ser vê yekê Cihûyan ji 
wî mirovê ku qenc bûbû re got: “Îro Şemî ye! 
Nabe ku tu doşeka xwe rakî.” !!Wî bersîva wan 
da: “Wî mirovê ku ez qenc kirime ji min re got: 
“Doşeka xwe rake û rêve here.”'” !'?Wan jê pirsî: 
“Ew kî ye ku ji te re got: 'Doşeka xwe rake û rêve 
here'?” ®Lê mirovê ku hatibû qenckirin, nizanibû 
yê ku ew qenc kiribû kî ye, çimkî li wê derê gelek 
mirov civiyabûn û Îsa jî xwe dabû aliyekî. “Piştî 
vê yekê Îsa ew li Perestgehê dît û jê re got: 
“Binihêre, tu qenc bûyî! Êdî gunehan neke, da 
ku tiştekî hê xerabtir neyê serê te.” 

!5Zilam çû ji Cihûyan re got, yê ku ew qenc 
kiriye Îsa ye. 'êJi bo vê yekê êdî Cihûyan cefa didan 
Îsa, çimkî wî ev kar di roja" Şemiyê de dikirin. 
"Hingê Îsa bersîva wan da: “Bavê min herdem 
dixebite, ez jî dixebitim.” !'!Li ser vê yekê Cihû hê 
bêtir xebitîn ku wî bikujin. Çimkî wî ne bi tenê 
roja Şemiyê şkandibû, lê wî gotibû: “Xwedê bavê 
min e” û xwe bi Xwedê re kiribû yek. 

Xwedê desthilatî daye Îsa 


'9,Ji bo vê yekê Îsa ji wan re got: “Bi rastî, bi 
rastî ez ji we re dibêjim ku Kur nikare tiştekî ji 
ber xwe bike, lê tenê tiştên ku ew dibîne Bav 
dike ew jî wan dike. Bav çi bike Kur jî wusa 
dike. ?Çimkî Bav ji Kur hez dike û hemû tiştên 
ku dike nîşanî wî dide. Ewê tiştên hê meztir 
nîşanî wî bide û hûnê lê ecêbmayî bimînin. 
21 Çawa ku Bav dikare miriyan rake û jiyanê bide 
wan, herweha Kur jî dikare, yên ku ew dixwaze, 
bide jiyan. 2??Çimkî Bav li tu kesî hukum nake, lê 
hemû desthilatiya hukumkirinê daye Kur, da 
ku çawa her kes ji Bav re hurmetê dike, wuša ji 
Kur re jî hurmetê bike. Yê ku ji Kur re hurmetê 
neke, ji Bavê ku ew şandiye re jî hurmetê nake. 

244Bi rastî, bi rastî ez ji we re dibêjim: Her kesê 
ku guhê xwe bide gotinên min û bi yê ku ez 
şandime baweriyê bîne, jiyana wî ya herheyî 
heye; ew nayê hukumkirin, lê ew ji mirinê 
gihîştiye jiyanê. 2Bi rastî, bi rastî ez ji we re 
dibêjim: Wext tê, niha wext e; wê mirî dengê 
Kurê Xwedê bibihîzin û yên ku dibihîzin wê 
bijîn. #êÇimkî çawa ku Bav serkaniya jiyanê ye, 
bi vî awayî wî kir ku Kur jî serkaniya jiyanê be. 
2? Wî desthilatiya hukumkirinê jî da wî. Çimkî ew 
Kurê Mirov e. #Li vê yekê şaş nemînin, çimkî ew 
dem tê ku hemû kesên ku di goran de ne wê 
dengê wî bibihîzin 2?û derkevin. Yên ku qencî 
kirine wê ji bo jiyanê, yên ku xerabî kirine wê ji 
bo ku li wan bê hukurmkirin, rabin. 

*%“Ez nikarim tiştekî ji ber xwe bikim; wek ku 

ez dibihîzim ez hukum dikim. Hukumkirina 
min rast e, çimkî ez ne li xwestina xwe, lê li 
xwestina yê ku ez şandime digerim. 


Şahidiya ji bo Îsa 


4“Heke ez ji bo xwe şahidiyê bikim, şahidiya 
min ne rast e. ??Lê yekî din heye ku ji bo min 
şahidiyê dike û ez dizanim ew şahidiya ku ew ji 
bo min dike rast e. *We mirov şandin ba 
Yûhenna û wî şahidiya rastiyê kir. “Lê ez 
şahidiya ku ji mirov tê naxwazim, lê belê ji bo ku 
hûn rizgar bibin ez van dibêjim. “Yûhenna 
çirayeke pêketî ye ronahîdar bû. We jî xwest ku 
hûn ji bo demekê bi vê ronahiya wî dilgeş bibin. 
%Lê belê şahidiya min di ser şahidiya Yûhenna 
re ye. Çimkî ew karên ku Bav spartine min da 
ku ez pêk bînim, ew karên ku ez dikim, ji bo 
min şahid in ku Bav ez şandime. ?”Û Bavê ku ez 
şandime bi xwe jî ji bo min şahidî kiriye. We tu 
demê ne dengê wî bihîstiye û ne jî rûyê wî dîtiye. 
%Û peyva* wî di dilê we de namîne, çimkî hûn 
bawerî bi yê ku wî şandiye naynin. Hûn li 
Nivîsînên Pîroz dikolin, çimkî hûn dibêjin qey 
jiyana we ya herheyî di wan de ye û ew bi xwe jî 
şahidiya min dikin. “Lê hûn naxwazin werin ba 
min, da ku jiyana we hebe. 

4“Ez rûmeta* ku ji mirov tê naxwazim. Lê ez 
bi we dizanim, ez dizanim ku di dilê we de 
hezkirina Xwedê tune. “Ez bi navê Bavê xwe 
hatim û hûn min qebûl nakin; heke yekî din bi 
navê xwe were, hûnê wî qebûl bikin. “Hûn ên ku 

rûmetê didin hev û li rûmeta ku ji Xwedayê bi 
tenê tê nagerin, hûnê çawa baweriyê bi min 
bînin? “Nefikirin ku ezê we li ber Bav sûcdar 
bikim; yê ku we sûcdar dike Mûsa ye, yê ku we 
hêviya xwe bi wî ve girêdaye. “Heke we bawerî bi 
Mûsa bianiya, we wê bawerî bi min jî bianiya, 
çimkî wî li ser min nivîsiye. “Lê heke hûn bi 
nivîsînên wî baweriyê neynin, hûnê çawa bi 
gotinên min baweriyê bînin?” 


Îsa pênc hezar kesan têr dike 


§6 piştî vê yekê Îsa derbasî aliyê din ê Gola 
Celîlê bû ku jê re Teberiya tê gotin. 2Elaleteke 
mezin dabû pey wî, çimkî ew nîşan dîtibûn ku 
wî li ser nexweşan raber kiribûn. 3Îsa derket 
serê çiyê û li wê derê bi şagirtên xwe re rûnişt. 
4Cejina Cihûyan a Derbasbûnê nêzîk bû. 

5š Gava Îsa li dora xwe nihêrt, wî dît ku elaleteke 
mezin ber bi wî ve tê. Îsa ji Fîlîpo re got: “Emê 
nên ji ku derê bikirin, ji bo ku ev mirov bixwin?” 
êWî ev ji bo ku Fîlîpo biceribîne gotibû, çimkî wî 
dizanibû ku ewê çi bike. 7Fîlîpo bersîva wî da: 
“Ji bo ku ji her yekî re pariyek bikeve bi du sed 
zîvî* jî nan têra wan nake!” ®!Ji şagirtan yekî, 
birayê Şimûn-Petrûs, Endrawis ji wî re got: “Li 
vir lawikek heye ku pênc nanên wî yên cehî û du 
masiyên wî hene, lê ji bo evqas mirov ev çi ye!” 

"Îsa got: “Mirovan li erdê bidin rûniştin.” Îcar 
li wir gelek geya hebû; ev mêrên ku hejmara wan 
li dora pêııc hezar kesan bû, rûniştin. !Hingê 
Îsa nan hildan, piştî ku şikir kir, ew li kesên 

rûniştî belav kirin. Bi vî awayî bi qasî ku wan 
xwest, wî masî jî dan wan. 2Û piştî ku her kesî 
têr xwar, Îsa ji şagirtên xwe re got: “Wan pariyên 
ku mane bidin hev, bila tiştek ziyan nebe.” 
13Şagirtan jî ew berhev kirin û ji ber wan ên ku 
pênc nanên cehî xwaribûn, diwanzdeh selik ji 
pariyan tije kirin. 

“Dema ku van mirovan ev nîşana ku Îsa raber 
kir dîtin, wan got: “Bi rastî jî ew pêxemberê ku 
wê bihata dinyayê, ev e!” 'Li ser vê yekê Îsa 
têgihîşt ku ewê bên û ji bo ku wî bikin padîşah 
bi zorê bibin; dîsa ew bi serê xwe hilkişiya çiyê. 


Îsa li ser avê rêve diçe 


'êDema ku bû êvar, şagirtên wî daketin jêr û 
çûn golê. !”Ew li qeyikekê siwar bûn û ji bo ku 
derbasî Kefernahûma aliyê din ê golê bibin, ketin 
rê. Êdî tarî ketibû erdê û hê jî Îsa nehatibû ba 
wan. !ê Golê ji ber bagereke xurt pêl dida. Dema 
ku ew bi qasî pênc şeş kîlometreyan pêşve çûn, 
wan dît ku Îsa li ser golê rêve diçe û ber bi 
qeyikê ve tê. Ew tirsiyan, 2?lê Îsa ji wan re got: 
“Netirsin, ez im!” ?' Îcar wan xwest ku wî bixin 
qeyikê. Qeyik di cih de gihîşt wî aliyê ku wan 
dixwest herinê. 


Mirov li Îsa digerin 


22 Dotira rojê, mirovên ku li aliyê din ê golê 
diman, dîtin ku li wê derê qeyikek bi tenê heye û 
Isa bi şagirtên xwe re li qeyikê siwar nebûye, lê 

şagirtên wî bi serê xwe çûne. 2Ji aliyê din de, 
qeyikên ku ji Teberiyayê hatibûn, gihîştibûn nêzîkî 
wê dera ku piştî şikirkirina Xudan, lê nan hatibû 
xwarin. “Dema mirovan dît ku ne Îsa û ne jî 
şagirtên wî li wê derê ne, ew bi xwe li qeyikan 
siwar bûn û ji bo ku li Îsa bigerin çûn Kefernahûmê. 


Nanê jiyana herheyî 


2 Dema ku wan Îsa li aliyê din ê golê dît, wan jê 
re got: “Mamoste tu kengê hatî vê derê?” ?Îsa 
bersîva wan da: “Bi rastî, bi rastî ez ji we re 
dibêjim: hûn li min digerin, ne ji ber ku we 
nîşan dîtine, lê ji ber ku we ji nan xwar û hûn têr 
bûn. ?Ji bo xwarina fanî nexebitin, lê ji bo 
xwarina ku ji bo jiyana herheyî dimîne bixebitin, 
wê Kurê Mirov wê bide we; çimkî Bav Xwedê ji 
bo wî mora xwe lêxistiye.” 

28Wan jê pirsî: “Divê em çi bikin, ji bo ku. em 
karên Xwedê bi cih bînin?” ?Îsa bersîva wan da: 
“Karê Xwedê ev e ku hûn baweriyê bi wî kesî 
bînin ku wî şandiye.” “Li ser vê yekê wan jê re 
got: “Ku wusa ye tê çi nîşanê raber bikî, da ku 
em bibînin û baweriyê bi te bînin? Tê çi karî 
bikî? ?!'Bav û kalên me li çolê manna* xwarin. 
Çawa ku hatiye nivîsîn: 'Wî ji bo xwarina wan, ji 
ezmanan nan da.'” 

Îsa ji wan re got: “Bi rastî, bi rastî ez ji we re 
dibêjim, ew ne Mûsa bû ku ji ezmanan nan da 
we, lê Bavê min e ku nanê rastîn ji ezmanan dide 
we. “Çimkî nanê Xwedê ew e ku ji ezmanan tê 
xwarê û jiyanê dide dinyayê.” “Wan lê vegerand 

û got: “Ezbenî, hergav vî nanî bide me.” 

3Îsa ji wan re got: “Nanê jiyanê ez im; her kesê 
ku were ba min, qet birçî nabe û her kesê ku 
baweriyê bi min bîne, tu caran tî nabe. ?**Lê wek 
ku min ji we re got, we ez dîtim, lê hê hûn 
baweriyê naynin. Hemû yên ku Bav dide min, 
wê bên ba min û her kesê ku were ba min, ez wî 
qet nazivirînim. “Çimkî ez ji ezmanan hatim 
xwarê, ne ji bo ku bi daxwaza xwe bikim, lê ji bo 
ku ez bi daxwaza yê ku ez şandim bikim. 
Daxwaza yê ku ez şandim ev e, ku ez ji 
hemûyên ku wî dane min yekî winda nekim, lê 
di Roja Dawîn de wî rakim. “Çimkî daxwaza 
Bavê min ev e, ku her kesê Kur bibîne û baweriyê 
bi wî bîne, jiyana wî ya herheyî hebe. Û di Roja 
Dawîn de ezê wî rakim.” 

4! Cihûyan li pey wî kirin mirîn*, çimkî wî got: 
“Nanê ku ji ezmanan hat xwarê ez im.” “2Wan 
got: “Ma ev ne Îsayê kurê Ûsiv e ku em diya wî û 
bavê wî nas dikin? Ma çawa dibe ku ew niha 
dibêje: 'Ez ji ezmanan hatim xwarê'?” 

4Îsa bersîv da û ji wan re got: “Di nav xwe de 
nekin mirînî. “Tu kes nikare bê ba min, heta 
Bavê ku ez şandim wî ber bi min ve nekişîne. Û di 
Roja Dawîn de ezê wî rakim. “Li ba pêxemberan 
hatiye nivîsîn: 'Wê hemû ji aliyê Xwedê ve bên 
hînkirin.' Her kesê ku ji Bav bibihîze û hîn bibe, 
tê ba min. ê#Ev nayê wê manê ku kesî Bav dîtiyê. 
Bi tenê yê ku ji Xwedê ye, wî Bav dîtiye. 4' Bi rastî, 
bi rastî ez ji we re dibêjim, yê ku baweriyê bîne 
jiyana wî ya herheyî heye. 4“Nanê jiyanê ez im. 
%Bav û kalên we li çolê manna* xwarin, lê belê 

ew mirin. Ev e ew nanê ku ji ezmanan hatiye 
xwarê, da her kesê ku jê bixwe, nemire. 5Ew 
nanê jîndar ê ku ji ezmanan hatiye xwarê ez im. 
Her kesê ku ji vî nanî bixwe, wê her û her bijî û 
nanê ku ezê ji bo jiyana dinyayê bidim, bedena 
min e.” 

2Li ser vê yekê Cihûyan di nav xwe de devjenî 
kirin û gotin: “Ev mirov çawa dikare bedena xwe 
bide me ku em bixwin?” %*Îsa ji wan re got: “Bi 
rastî, bi rastî ez ji we re dibêjim, heta ku hûn 
bedena Kurê Mirov nexwin û xwîna wî venexwin, 
wêِ jiyana we nebe. “Her kesê ku bedena min 
dixwe û xwîna min vedixwe, jiyana wî ya herheyî 
heye û di Roja Dawîn de ezê wî rakim. %Çimkî 
bedena min xwarina rastîn, xwîna min jî vexwarina 
rastîn e. *Her kesê ku bedena min dixwe û xwîna 
min vedixwe bi min re dimîne, ez jî bi wî re 
dimînim. Çawa Bavê ku serkaniya jiyanê ye ez 
şandim û ez bi destê Bav dijîm. Bi vî awayî her 
kesê ku min bixwe, wê bi destê min bijî. “Nanê 
ku ji ezmanan hatiye xwarê ev e. Ne wek mannayê* 
ku bav û kalan xwar û mirin. Her kesê ku vî 
nanî bixwe wê her û her bijî.” *Îsa ev peyv, dema 
ku li Kefernahûmê hîn dikir, di kinîştê* de gotin. 


Peyvên jiyana herheyî 


80 Gelek ji şagirtên wî, dema ku ev peyv bihîstin, 
gotin: “Ev peyv gelek dijwar e! Kî dikare guhdarî 
bike?” 8!Lê Îsa dizanibû ku şagirt li ser vê yekê 
dimirmirin*, wî ji wan re got: “Ma ev dibe sedemê 
ku hûn ji rê derkevin? “Lê ku hûn bibînin Kurê 

Mirov derdikeve cihê ku berê lê bû, wê çawa 
bibe? %*Yê ku jiyanê dide Ruh e; beden qet bi 
kêrî tiştekî nayê. Peyvên ku min ji we re gotine, 
ruh û jiyan in. “Lê yên ku di nav we de baweriyê 
naynin hene.” Çimkî Îsa ji serî de dizanibû ku kê 
bawerî neaniye û kî wê wî bide dest. Û wî got: 
“Ji ber vê yekê min ji we re got heta ku ji aliyê 
Bav ve neyê dayîn, tu kes nikare were ba min.” 

66Li ser vê yekê, ji şagirtên wî gelek kes zivirîn 
û êdî bi wî re nedigeriyan. ê' Îcar Îsa ji diwanz- 
dehan pirsî: “Ma hûn jî dixwazin ku herin?” 
88Şimûn-Petrûs bersîva wî da: “Ya Xudan, emê 
herin ba kê? Gotinên jiyana herheyî bi te re ne. 
8Û me jî bawerî aniye û em dizanin ku Pîrozê” 
Xwedê tu yî.” Îsa li wan vegerand û got: “Ma 
min hûn her diwanzdeh nebijartin? Lê belê yek 
ji we Îblîs* e.” ''Wî li ser Cihûdayê* kurê Şimûnê 
Îsxeryotî digot. Bi ser ku ew yek ji diwanzdehan 
jî bû, yê ku wê Îsa bida dest, ew bû. 


Îsa û birayên xwe 


Û Piştî vê yekê Îsa li Celîlê digeriya. Wî nedixwest 
ku di Cihûstanê de bigere, çimkî Cihû li kuştina 
wî digeriyan. ?Gava Cejina* Holikçêkirinê ya 
Cihûyan nêzîk bû, birayên wî jê re gotin: 'Ji vir 
derkeve û here Cihûstanê, da ku şagirtên te 
karên ku tu dikî bibînin. Çimkî mirovekî ku 
dixwaze bi eşkereyî xwe bide naskirin, kirinên 
xwe venaşêre. Madem ku tu van karan dikî, xwe 
nîşanî dinyayê bide.” 5Çimkî birayên wî jî bawerî 
pê nedianîn. Îsa ji wan re got: “Wextê min hê 

nehatiye, lê ji bo we hergav çêdibe. ”'Dinya nikare 
ji we nefret bike, lê ji min nefret dike, çimkî ez 
şahidiyê dikim ku karên dinyayê xerab in. !Hûn 
bi xwe herin vê cejinê, lê ez niha nayêmê. Çimkî 
hê wextê min bi tevahî nehatiye.” !Ew weha 
peyivî û li Celîlê ma. 


Îsa beşdarî cejinê dibe 


0Lê piştî ku birayên wî çûn cejinê, ew jî rabû 
çû, lê belê ne bi eşkereyî, ji dizî ve. !!Di vê navê 
de Cihû di cejinê de lê digeriyan û digotin: “Ew li 
ku derê ye?” !?Di nav elaletê de li ser wî gelek tişt 
dihatin gotin. Hinekan digot: “Ew mirovekî qenc 
e,” hinekan jî digot: “Na, ew xelkê ji rê derdixe.” 
9Lê ji tirsa Cihûyan, kesî nediwêrî bi eşkereyî li 
ser wî bipeyive. 

Îcar di nîvê cejinê de Îsa derket Perestgehê û 
dest bi hînkirinê kir. '!Cihû lê şaş mabûn û 
digotin: “Ev mirovê nexwendî çawa evqas nivîsînan 
dizane?” '!Îsa bi vî awayî bersîva wan da û got: 
“Hînkirina min ne ji min, lê ji yê ku ez şandime 
tê. "Heke mirovek bixwaze bi daxwaza Xwedê 
bike, wê bizane ku hînkirina min ji Xwedê ye, an 
ez ji ber xwe dipeyivim. !!Yê ku ji ber xwe dipeyive, 
li mezinahiya xwe digere; lê kesê ku li mezinahiya 
yê ku ew şandiye digere, ew rast e û li ba wî 
xapandin tune. "Ma Mûsa Şerîet* neda we? Dîsa 
jî kes ji we Şerîetê bi cih nayne. Çima hûn li 
kuştina min digerin?” 2?Xelkê bersîva wî da: “Tu 
bi cinan* ketiyî! Kî li kuştina te digere?” ?' Îsa li 
wan vegerand û got: “Min karekî nedîtî kir, hûn 

hemû lê şaş man. ?Mûsa sinetkirin da we -- ev 
jî ne ji Mûsa, lê ji bav û kalan e -- û hûn roja* 
Şemiyê mirovekî sinet dikin. #Madem hûn ji bo 
ku Şerîeta Mûsa xera nebe, roja Şemiyê mirov 
sinet dikin, ji bo ku min di roja Şemiyê de 
mirovek yekser qenc kiriye, hûn çima li min 
hêrs dibin? #Li gor dîtinê hukum nekin, lê li gor 
rastiyê hukum bikin.” 


Ma dibe ku ev Mesîh be? 


25Hingê hinek mirovên ku ji Orşelîmê bûn gotin: 
“Ma ev ne ew kes e ku li kuştina wî digerin? 2Û 
va ye, li vir ew bi eşkereyî dipeyive û tu kes jî jê 
re tiştekî nabêje. Gelo serekan bi rastî fêm kiriye 
ku ew Mesîh e? 2?Lê em dizanin ku ev mirov ji 
ku derê tê. Gava ku Mesîh were, wê kes nizanibe 
ku ew ji ku derê tê.” 

25Li ser vê yekê, dema ku Îsa di Perestgehê de 
hîn dikir, bi dengekî bilind got: “Naxwe hûn bi 
min dizanin û hûn dizanin ku ez ji ku derê têm! 
Lê ez ji ber xwe nehatime. Yê ku ez şandime rastî 
ye, lê hûn bi wî nizanin. 2!?Ez bi wî dizanim, çimkî 
ez ji wî me û wî ez şandime.” 

%Li ser vê yekê ew xebitîn ku Îsa bigirin, lê 
kesî dest neavêt wî, çimkî hê wextê wî nehatibû. 
Lê gelekan ji elaletê bawerî bi wî anîn û gotin: 
“Ma gava ku Mesîh were, wê ji kirinên vî bêtir 
nîşanan raber bike?” 

Parêzgerên ku ji bo girtina Îsa tên şandin 


Tiştên ku xelkê li ser Îsa digotin Fêrisiyan 
bihîst. Li ser vê yekê Fêrisî û serekên kahînan ji 
bo girtina wî parêzger şandin. #Îsa got: “Hê ji bo 
demeke kurt ez bi we re me; di pey de ezê herim 
ba yê ku ez şandime. “Hûnê li min bigerin, lê 
hûn min nabînin; cihê ku ezê lê bim, hûn nikarin 
bênê.” %*Ji bo vê yekê Cihûyan ji hev re got: “Ev 
mirov wê here ku derê ku emê wî nebînin? An 
ku niyeta wî heye here ba gelê me yê ku li nav 
Yewnaniyan* belav bûye û Yewnaniyan hîn bike? 
%Mana peyvên “Hûnê li min bigerin, lê hûn min 
nabînin, cihê ku ezê lê bim, hûn nikaribin bênê” 
çi ye?” 


Çemên ava jiyanê 


357Di roja dawîn û herî girîng a cejinê de Îsa 
şipiya rawesta û bi dengekî bilind got: “Heke yek 
tî be, bila were ba min û vexwe. Her kesê ku 
baweriyê bi min bîne, wek ku di Kitêba Pîroz de 
hatiye gotin: 'Wê ji dilê wî çemên ava ku jiyanê 
didin biherikin.'” #Îsa ev peyv li ser wî Ruhê” 
Pîroz got, yê ku, wan ên bawerî bi wî dianîn wê 
bistandana. Çimkî Ruh hê nehatibû dayîn, ji ber 
ku hê Îsa nehatibû birûmetkirin. 


Dubendiya di nav elaletê de 


44Dema ku wan ev gotin bihîstin, hinekan ji 
elaletê got: “Bi rastî jî ev ew pêxember e.” 

4Hinekan jî got: “Ev Mesîh e,” lê hinekên din jî 
gotin: “Ma Mesîh wê ji Celîlê bê? 42Ma Kitêba 
Pîroz nabêje ku Mesîh wê ji nifşê Dawid were û 
wê ji gundê ku Dawid lê jiyaye, ji Beytlehmê bê?” 
4Bi vî awayî di nav elaletê de, li ser wî dubendî 
çêbû. 4Hinekan ji wan xwestin wî bigirin, lê tu 
kesî destê xwe dirêjî wî nekir. 


Lihevnekirina Cihûyan 


4Di vê navê de parêzger vegeriyan ba Fêrisî û 
serekên kahînan. Wan ji parêzgeran pirsî: “We 
çima ew neanî?” %Parêzgeran bersîva wan da: 
“Tu mirov, tu car mîna vî mirovî nepeyivîne!” 
“ Fêrisiyan got: “Naxwe, wî hûn jî xapandine? 
4%Ma ji serek û ji Fêrisiyan tu kesî bawerî bi wî 
aniye? %Lê ev xelkê ku bi Şerîetê nizane 
xezeblêbûyî ye.” %Nîkodêmo, yê ku berê çûbû ba 
Îsa û ji Fêrisiyan bû, ji wan re got: “Gelo 
Şerîeta me, heta ku guhdariya mirovekî neke û 
nizanibe ku ew çi dike, ma li wî hukum dike?” 
%Wan lê vegerand û got: “Ma naxwe tu jî ji Celîlê 
yî? Lê bikole, tê bibînî ku ji Celîlê tu pêxember 
dernakevin.” 


Jina gunehkar tê efûkirin 


58Û her kes çû mala xwe, 

Îsa jî çû Çiyayê Zeytûnê. ?Serê sibê zû ew dîsa 
vegeriya Perestgehê, xelk hemû hat ba wî. Ew 
rûnişt û wî dest pê kir ew hîn kirin. ?Şerîetzan* 
û Fêrisiyan jineke ku li ser zînayê hatibû girtin 


284 





Yûhenna 8 





anîn û li holê dan rawestandin. 4Wan jê re got: 
“Mamoste, dema ku vê jinê zîna dikir, hat girtin. 
5Di Şerîetê de, Mûsa li me emir kiriye ku em ên 
weha bidin ber keviran. Lê tu çi dibêjî?” Wan ev 
ji bo ceribandina Îsa got, da ku wî sûcdar derxin. 
Lê Îsa xwe xwar kir û bi tiliya xwe li ser erdê 
nivîsî. 'Cardin li ser pirsîna wan, wî serê xwe 
rakir û ji wan re got: “Di nav we de kî bêguneh e, 
bila kevirê pêşî ew biavêje wê.” šÛ dîsa wî xwe 
xwar kir û bi tiliya xwe li ser erdê nivîsî. ?Lê 
dema ku wan ev bihîst, ji rnezinan bigire heta yê 
paşî yek bi yek derketin. Îsa bi serê xwe ma û 
jinik jî li wê derê, li pêş wî li ser lingan bû. "Îsa 
serê xwe rakir û ji wê re got: “Sitiyê, ka ew li ku 
derê ne? Kesî tu hukum nekirî?” "Jinikê got: 
“Tu kesî, Ez xadim!” Û Îsa got: “Ez jî te hukum 
nakim; here û êdî ji niha pê ve gunehan neke.” 


Ronahiya dinyayê 


'!2?Îsa dîsa bi wan re peyivî û got: “Ez ronahiya 
dinyayê me; her kesê ku li pey min were, wê tu 
caran di tariyê de rêve neçe, lê wê bibe xwedî 
ronahiya jiyanê.” ®Fêrisiyan lê vegerand û got: 
“Tu şahidiya xwe dikî; şahidiya te ne rast e.” 
“Îsa bersîv da û ji wan re got: “Heke ez bi xwe 
şahidiya xwe bikim jî, şahidiya min rast e; çimkî 
ez dizanim ku ez ji ku derê hatim û diçim ku 
derê. Lê belê hûn nizanin ku ez ji ku derê têm an 
diçim ku derê. *Hûn li gor ku çav dibîne hukum 
dikin, lê ez li tu kesî hukum nakim. '*Lê heke ez 
hukum bikim jî, hukumkirina min rast e; çimkî 

ez ne bi tenê me, ez û Bavê ku ez şandime em bi 
hev re ne. "Di Şerîeta we de jî hatiye nivîsîn ku 
şahidiya du kesan rast e. #Ez şahidiya xwe dikim 
û Bavê ku ez şandime jî şahidiya min dike.” 

Li ser vê yekê wan jê pirsî: “Bavê te li ku derê 
ye?” Îsa bersîva wan da: “Hûn ne min nas dikin ne 
jî Bavê min. Heke we ez nas bikirama, weyê Bavê 
min jî nas bikira.” ??Îsa ev peyvên ha çaxê li Perest- 
gehê hîn dikir, li cihê ku lê pere dicivandin gotin, 
lê kesî ew negirt, çimkî hê wextê wî nehatibû. 


Hûn nikarin bên cihê ku ez diçimê 


21Wî dîsa ji wan re got: “Ez diçim; hûnê li min 
bigerin û hûnê di nav gunehên xwe de bimirin. 
Hûn nikarin bên cihê ku ez diçimê.” ??Li ser vê 
yekê Cihûyan weha got: “Ma ewê xwe bikuje ku 
dibêje: “Hûn nikarin bên cihê ku ez diçimê'?” 

2#Îsa ji wan re got: “Hûn ji jêr in, ez ji jor im; 
hûn ji vê dinyayê ne, lê ez ne ji vê dinyayê me. 
244Ji ber vê yekê min ji were got ku hûnê di nav 
gunehên xwe de bimirin. Heke hûn baweriyê 
neynin ku Ez Ew im, hûnê di nav gunehên xwe 
de bimirin.” Îcar wan jê pirsî: “Tu kî yî?” Îsa ji 
wan re got: “Ez tam ew im, yê ku ez ji we re 
dibêjim. 2#&Gelek tişt hene ku ez li ser we bêjim û 
li we hukum bikim; lê yê ku ez şandime rastî ye 
û bi tenê tiştên ku min ji wî bihîstine, ez ji 
dinyayê re dibêjim.” 

27Wî li ser Bav ji wan re got, lê wan fêm nekir. 
?%Hingê Îsa ji wan re got: “Dema ku hûn Kurê 
Mirov rakin jorê, hûnê bizanin ku Ez Ew im û 

min qet tu tişt ji ber xwe nekiriye; lê ev tiştên ha 
wek ku Bav hînî min kirine ez dibêjim. 2!Û yê ku 
ez şandime bi min re ye û wî ez bi tenê nehiştime. 
Çimkî ez hergav wan karên ku bi wî xweş in, 
dikim.” %Dema ku Îsa weha peyivî, gelek kesan 
bawerî bi wî anî. 


Rastî wê we azad bike 


*'Îsa ji Cihûyên ku bawerî bi wî anîbûn re got: 
“Heke hûn bi gotina min bikin, bi rastî jî hûn 
şagirtên min in. ?Hûnê bi rastiyê bizanin û rastî 
wê we azad bike.” “Wan bersîva wî da: “Em ji 
dûndana Birahîm in û tu car em neketine bin 
nîrê tu kesî. Bi çi awayî tu dibêjî “Hûnê azad 
bibin'?” 

“Îsa li wan vegerand û got: “Bi rastî, bi rastî ez 
ji we re dibêjim, her kesê ku gunehan dike, ew 
bindestê gunehan e. #Yê bindest her û her di 
malê de namîne, lê kur her û her dimîne. *Ji bo 
vê yekê, heke Kurê Xwedê we azad bike, bi rastî 
hûnê azad bibin. Ez dizanim ku hûn ji dûndana 
Birahîm in, lê dîsa jî hûn li kuştina min digerin. 
Çimkî hûn di dilê xwe de cih nadin peyva min. 
Ez ji tiştên ku min li ba Bavê xwe dîtine 
dipeyivim, lê hûn tiştên ku we ji bavê xwe 
bihîstine dikin.” 


Zarokên Îblîs 


%Wan bersîva Îsa da û jê re got: “Bavê me 
Birahîm e.” Isa ji wan re got: “Heke hûn zarokên 

Birahîm bûna, weyê karên ku Birahîm dikirin 
bikira. “Lê niha hûn li kuştina min digerin. Ez 
ew im, yê ku rastiya ji Xwedê bihîstiye ji we re 
gotiye. Birahîm bûya, ev yek nedikir. 4'Hûn karên 
bavê xwe dikin.” Wan ji wî re got: “Em ji zînayê 
çênebûne! Bavekî me heye, ew jî Xwedê ye.” 2?Îsa 
ji wan re got: “Heke Xwedê Bavê we bûya, weyê ji 
min hez bikira, çimkî ez ji ba Xwedê hatime û 
niha ez li vir im. Ez ji ber xwe nehatime, lê wî ez 
şandime. Çima hûn tiştên ku ez dibêjim fêm 
nakin? Çimkî hûn peyva min ranagirin. “Hûn ji 
bavê xwe Îblîs in û hûn dixwazin daxwazên bavê 
xwe bi cih bînin. Ew ji destpêkê ve qatil bû û tu 
caran nebû alîgirê rastiyê, çimkî rastî li ba wî 
tune. Dema ku ew derewan dike, ji yên ku di dilê 
wî bi xwe de ne, dibêje. Ji ber ku ew derewkar e 
û bavê derewan e. 45Lê ji bo ku ez rastiyê dibêjim, 
hûn baweriyê bi min naynin. “Kî ji we dikare 
nîşan bide ku guneh li ba min heye? Madem ez 
rastiyê dibêjim, çima hûn baweriyê bi min 
naynin? “Yê ku ji Xwedê be, gotinên Xwedê 
dibihîze; ji ber ku hûn ne ji Xwedê ne, hûn . 
nabihîzin.” 


Îsa û Birahîm 


48Cihûyan bersîva wî da û gotin: “Ma heqê me 
tunebû, dema ku me got, tu ji Sameriyê yî û tu bi 
cinan ketiyî?” “Îsa ji wan re got: “Ez bi cinan 
neketime; ez ji Bavê xwe re hurmetê dikim, lê 
hûn min biçûk dibînin. “Ez li mezinahiya xwe 
nagerim, lê yekî ku lê digere û hukum dike heye. 

%!Bi rastî, bi rastî ez ji we re dibêjim, her kesê ku 
bi gotina min bike, ew tu car mirinê nabîne.” 
?2Cihûyan jê re got: “Niha em dizanin ku tu bi 
cinan ketiyî! Birahîm jî mir, pêxember jî mirin. 
Û niha tu dibêjî, “Her kesê ku bi gotina min bike, 
tu car mirinê tam nake.' #Ma naxwe tu ji bavê 
me Birahîm meztir î? Ew mir. Pêxember jî mirin. 
Ma tu xwe kî dibînî?” 

4îsa bersîv da: “Heke ez xwe mezin bibînim, 
mezinahiya min ne tiştek e; yê ku min mezin 
dike Bavê min e ku hûn jê re dibêjin: 'Ew 
Xwedayê me ye.' “Hûn wî qet nas nakin, lê ez wî 
nas dikim. Heke min bigota, ez wî nas nakim, ez 
jî wek we dibûm derewkar; lê ez wî nas dikim û 
bi gotina wî dikim. **Bavê we Birahîm bi hêviya 
ku wê roja min bibîne dilşa bû; wî ew dît û 
dilgeş bû.” 5Li ser vê yekê Cihûyan jê re got: “Hê 
tu pêncî salî nînî; îcar te Birahîm jî dîtiye?” #Îsa 
ji wan re got: “Bi rastî, bi rastî ez ji we re dibêjim, 
ji beriya bûyîna Birahîm ez ew im.” Wan kevir 
hildan ji bo ku biavêjin wî, lê Îsa xwe veşart û ji 
Perestgehê derket derve. 


Zilamekî kor dibîne 


Q Gava ku Îsa derbas dibû, wî zilamek dît ku 
ji zikmakî ve kor bû. ?Şagirtên wî jê pirsîn: 
“Mamoste, kê guneh kir ku ev zilam kor hat 
dinyayê? Wî bi xwe an ku dê û bavên wî?” ?!Îsa 
bersîva wan da: “Ne wî guneh kir, ne jî dê û 
bavên wî, lê ji bo ku karên Xwedê li ser wî bên 


dîtin ew kor hat dinyayê. “Hê ku roj e divê em 

karên ê ku ez şandime bikin. Şev tê, wê gavê kes 
nikare karekî bike. š5Heta ku ez li dinyayê bim, 
ez ronahiya dinyayê me.” 

êWî weha got û tif kir erdê, ji tifê herî çêkir û 
ew li çavê zilam da '?û jê re got: “Here xwe di 
hewza Sîlwamê” -- ku di mana “Hatiye şandin” 
de ye -- “de bişo.” Ew jî çû serçavê xwe şûşt û bi 
çavên vebûyî vegeriya. 

8Li ser vê yekê cîranên wî û kesên ku berê 
dîtibûn ku wî pars dikir, gotin: “Ew zilamê ku 
rûdinişt û pars dikir ma ne ev e?” ?Hinekan got: 
“Ev ew e,” hinekan jî got: “Ne ew e, lê dimîne wî.” 
Hingê zilam bi xwe got: “Ez ew im.” '?Îcar wan jê 
pirsî: “Ku wusa ye çavên te çawa vebûn?” !! Wî 
bersîva wan da: “Zilamê ku jê re dibêjin Îsa herî 
çêkir û li çavên min da û ji min re got: “Here 
hewza Sîlwamê û xwe bişo. Ez jî çûm, min 
serçavê xwe şûşt û çavên min vebûn.'” '?Wan jê 
pirsî: “Ew li ku derê ye?” Wî got: “Ez nizanim.” 


Fêrisî û zilamê qenckirî 


Wan ew zilamê ku berê kor bû, anîn ba 
Fêrisiyan. “Îcar roja ku Îsa herî çêkir û çavên wî 
vekirin Şemî bû. "*Fêrisiyan dîsa jê pirsî, ka 
çawa çavên wî vebûne? Zilam ji wan re got: “Wî 
herî li çavên min da, min serçavê xwe şûşt û 
niha ez dibînim.” 'ê Hinekan ji Fêrisiyan got: “Ev 
mirov ne ji Xwedê ye, çimkî ew bala xwe nade 
Şemiyê.” Lê hinekan jî got: “Ma mirovekî guneh- 
kar çawa dikare nîşanên weha raber bike?” Bi vî 
awayî di navbera wan de dubendî derket. Hingê 

wan dîsa ji zilamê ku berê kor bû pirsî: “Tu li 
ser wî yê ku çavên te vekirin çi dibêjî?” Zilam 
got: “Ew pêxember e.” 

'8Cihûyan bawer nekir ku ew kor bû û çavên 
wî vebûne, heta gazî dê û bavê wî nekirin "û ji 
dê û bavê wî nepirsîn: “Ma kurê we yê ku we 
digot kor hatiye dinyayê, ev e? Çawa dibe ku 
niha ew dibîne?” 2?Dê û bavê wî bersîva wan dan: 
“Em dizanin ku ev kurê me ye û kor hatiye 
dinyayê. ?' Lê em nizanin ku niha ew çawa dibîne 
û em nizanin kê jî çavên wî vekirine. Ji wî 
bipirsin, êdî ew mezin e, bila ew ji bo xwe bêje.” 
22Dê û bavê wî ji ber ku ji Cihûyan ditirsiyan 
weha peyivîn. Çimkî Cihûyan ji xwe ji berê ve 
gotina xwe kiribûn yek; her kesê ku bigota ew 
Mesîh e, ewê ji kinîştê bihata avêtin. 2Ji ber vê 
yekê dê û bavê wî gotin: “Êdî ew mezin e, ji wî 
bipirsin.” 

24Îcar wan cara diduyan gazî wî zilamê ku berê 
kor bû kir û jê re gotin: “Ji bo Xwedê rastiyê 
bêje! Em dizanin ku ev mirov gunehkar e.” 
235 Zilam bersîva wan da: “Ez nizanim ka ew 
gunehkar e an ku ne gunehkar e, lê ez tiştekî 
dizanim ku ez kor bûm û niha ez dibînim.” 
2Îcar wan jê pirsî: “Wî çi bi te kir? Wî çawa 
çavên te vekirin?” ?Wî li wan vegerand û got: 
“Min niha ji we re got, lê we guhdarî nekir. Çima 
hûn dixwazin dîsa bibihîzin? Ma hûn jî dixwazin 
ku bibin şagirtên wî?” 2Wan çêrî* wî kir û got: 
“Tu yî şagirtê wî, lê em şagirtên Mûsa ne. Em 
dizanin ku Xwedê bi Mûsa re peyivî ye, lê heçî ev 
mirov e, em nizanin ku ew ji ku derê tê!” 

%Zilam bersîva wan da û got: “Ev tiştekî ecêb 
e! Hûn nizanin ew ji ku derê tê, lê wî çavên min 
vekirin. Em dizanin ku Xwedê guhdariya guneh- 
karan nake. Lê heke mirovek biperize* Xwedê û 
daxwaza wî bike, Xwedê guhdariya wî mirovî 
dike. #?Ji berê ve tu caran nehatiye bihîstin ku 
kesekî çavên mirovekî ku kor hatî dinyayê 
vekirine. Heke ev mirov ne ji Xwedê bûya, 
nikaribû tiştek bikira.” “Wan ji wî re got: “Tu bi 
tevahî di nav gunehan de hatiyî dinyayê, ma tê 
hînî me bikî?” Û ew ji kinîştê avêtin derve. 


Korîtiya ruhanî 


% Gava Îsa bihîst ku ew avêtine derve, wî ew dît 
û jê re got: “Tu baweriyê bi Kurê Mirov tînî?” 
% Zilam got: “Ew kî ye ezbenî, da ku ez baweriyê 
pê bînim?” * Îsa jê re got: “Te ew dît û yê ku niha 
bi te re dipeyive ew e.” #Wî got: “Ya Xudan", ez 
bawer dikim!” û ji Îsa re çû ser çokan. Îsa jî 
got: “Ez ji bo hukumkirinê hatime vê dinyayê, da 
Ji bo yên ku nabînin bibînin û yên ku dibînin jî 
kor bibin.” 

“9Hinek ji Fêrisiyên ku li nêzîkî wî bûn, dema 
ku ev bihîstin, jê re gotin: “Ma naxwe em jî kor 
in?” 4'Îsa bersîva wan da: “Heke hûn kor bûna, 
wê gunehê we tunebûya. Lê niha hûn dibêjin: 
'Em dibînin' îcar gunehê we dimîne. 


Şivan û miyên xwe 


10 “Bi rastî, bi rastî ez ji we re dibêjim: ew 

kesê ku di derî re nakeve goma miyan, lê di 
cihên din re dikevê, ew diz û rêbir e. 2Lê yê ku di 
derî re dikevê, ew şivanê miyan e. !Dergehvan jê 
re derî vedike. Mî dengê wî dibihîzin û ew bi 
navê miyên xwe gazî wan dike û wan derdixe 
derve. “Dema ku ew hemû miyên xwe derdixe 
derve, dide pêşiya wan û mî jî li pey wî diçin, 
çimkî dengê wî nas dikin. #*Ew tu car li pey yekî 
xerîb naçin, lê ji wî direvin, çimkî dengê xerîban 
nas nakin.” 

Îsa ev mesele ji wan re got, lê wan fêm nekir 
ku ew çi ji wan re dibêje. 


Şivanê qenc 


7Li ser vê yekê Îsa dîsa ji wan re got: “Bi rastî, 
bi rastî ez ji we re dibêjim, ez deriyê miyan im. 
sYên ku beriya min hatine tev diz û rêbir in, lê 
miyan guhdariya wan nekir. ?Ez derî me; yê ku 
bi destê min bikeve hindur, ewê rizgar* bibe. 
Ewê bikeve hindur, jê derkeve û çêrê bibîne. 
"Diz bi tenê ji bo dizîn, kuştin û telefkirinê tê. 
Lê ez hatim ji bo ku ji wan re jiyan hebe, 
jiyaneke bi firehî hebe. 

“Ez şivanê qenc im. Şivanê qenc ji bo miyan 
canê xwe dide. '?Yê ku bi peran hatiye girtin û ne 
şivan e, kesê ku ne xwediyê miyan e, dema ku 
dibîne gur tê, miyan dihêle û direve. Gur jî li 
wan dixe û wan belav dike. Ew direve, çimkî 
ew bi peran hatiye girtin û li ber miyan nakeve. 
4Ez şivanê qenc im. Ez ên xwe nas dikim û yên 
min jî min nas dikin, “wek ku Bav min nas dike 

û ez jî wî nas dikim. Ez ji bo miyan canê xwe 
didim. 'êMiyên min ên din, yên ku ne di vê gomê 
de ne jî hene. Divê ez wan jî bînim û ewê dengê 
min bibihîzin. Bi vî awayî, wê bibin şivanek û 
keriyek. !7 Bav ji ber vê yekê ji min hez dike, çimkî 
ez canê: xwe didim, da ku ez wî dîsa bistînim. 
Tu kes wî ji min nastîne, lê ez canê xwe ji ber 
xwe didim. Ez dikarim canê xwe bidim û dikarim 
dîsa bistînim jî. Min ev emir ji Bavê xwe stand.” 

9Li ser van gotinan dîsa di navbera Cihûyan 
de dubendî derket. ?Gelekan ji wan got: “Ew bi 
cinan ketiye û ew dîn e. Çima hûn guhdariya wî 
dikin?” ?'Hinekên din jî gotin: “Ev ne gotinên 
yekî ne ku bi cinan ketiye. Ma cin dikarin çavên 
koran vekin?” 


Bêbaweriya Cihûyan 


22Li Orşelîmê Cejina* Pîrozkirina Perestgehê 
hatibû û zivistan bû. 2Îsa li Perestgehê di 
Eywana Silêman de digeriya. 4Cihû li dora wî 
civiyan û jê pirsîn: “Ma tê heta kengê me di şikê 
de bihêlî? Heke tu Mesîh î, ji me re bi eşkereyî 
bêje!” 

2Îsa bersîva wan da: “Min ji we re got. Lê hûn 
bawer nakin. Karên ku ez bi navê Bavê xwe 
dikim. ji min re şahidiyê dikin. ?Lê hûn 
baweriyê naynin, çimkî hûn ne ji miyên min in. 
2'Miyên min dengê min dibihîzin, ez jî wan nas 
dikim û ew li pey min tên. 2Ez jiyana herheyî 
didim wan û ew tu car helak nabin û tu kes 
nikare wan ji destê min derxe. ?Bavê min ê ku ` 

ew dane min, ji hemûyan meztir e û tu kes nikare 
wan ji destê Bavê min derxe. “Ez û Bav yek in.” 

3Cihûyan dîsa kevir hildan ku wî bidin ber 
keviran. #Îsa ji wan re got: “Min ji Bav gelek 
karên qenc nîşanî we dan. Hûn ji ber kîjanî min 
didin ber keviran?” “Cihûyan bersîva wî da: 
“Em te ne ji ber karekî qenc didin ber keviran, lê 
em te ji ber çêran didin ber keviran! Çimkî tu 
mirov î, lê tu xwe dikî Xwedê.” 

“Îsa bersîva wan da: “Ma di Şerîeta we de 
nenivîsiye ku Xwedê gotiye: “Hûn Îlah in'? “Em 
dizanin ji wan kesên ku peyva Xwedê ji wan re 
hatiye 'Îlahî' hatibe gotin jî, nivîsîna pîroz xera 
nabe. %Bav ez kirim veqetandiyê pîroz û ez 
şandim dinyayê, îcar ji ber ku min got: 'Ez Kurê 
Xwedê me,' hûn çawa ji min re dibêjin: “Tu çêran 
dikî?” “Heke ez karên Bavê xwe nakim, baweriyê 
bi min neynin. “Îcar ku ez dikim jî, heke hûn 
baweriyê bi min neynin, dîsa baweriyê bi karên 
ku ez dikim bînin, da ku hûn bizanin û fêm 
bikin ku Bav bi min re ye û ez bi Bav re me.” %Li 
ser vê yekê dîsa wan xwest ku Îsa bigirin, lê Îsa ji 
destê wan derket. . 

“Îsa dîsa derbasî aliyê din ê çemê Urdunê bû û 
li wê derê ma, cihê ku Yûhenna di destpêkê de lê 
imad dikir. 4' Gelek kes dihatin ba wî û digotin: 
“Yûhenna tu nîşan raber nekir, lê hemû tiştên ku 
Yûhenna li ser vî mirovî gotin rast derketin.” Û 
li wê derê gelek kesan bawerî bi wî anî. 

Mirina Lazar 


11 îcar mirovek bi navê Lazar nexweş bû. Ew 
ji Beytanyayê, ji gundê Meryemê û xwişka wê 
Mertayê bû. 2Lazarê nexweş birayê Meryemê bû, 
ya ku rûnê* bîhnxweş li Xudan dabû û bi porê 
xwe lingên wî paqij kiribûn. Herdu xwişkan ji 
Îsa re xeber şandin û gotin: “Ya Xudan, yê ku tu 
jê hez dikî nexweş e.” #Lê dema ku Îsa ev yek 
bihîst, wî got: “Ev nexweşî ne ji bo mirinê ye, lê 
belê ew ji bo rûmeta Xwedê ye, da ku Kurê 
Xwedê pê bi rûmet bibe.” 

sÎsa ji Mertayê, ji xwişka wê û ji Lazar hez 
dikir. *Lê dema bihîst ku Lazar nexweş e, ew du 
rojên din jî li wî cihê ku lê bû ma. 'Di pey de wî 
ji şagirtên xwe re got: “Em dîsa herin Cihûstanê.” 
š Şagirtan jê re got: “Ya Mamoste, hê niha bû 
Cihû li kevirkirina te digeriyan, ma tu dîsa diçî 
wê derê?” !Îsa bersîva wan da: “Ma di rojekê de 
diwanzdeh saet tunin? Heke yek bi roj bigere, 
naterpile, çimkî ew ronahiya vê dinyayê dibîne. 
ı9Lê heke yek di şevê de bigere, ew diterpile, 
çirnkî bi wî re ronahî tune.” !! Piştî vê axaftinê, wî 
ji wan re got: “Dostê me Lazar bi xew ve çûye, lê 
ez diçim wî hişyar bikim.” '?Şagirtan jê re got: 
“Ya Xudan, heke ew ketibe xewê, ewê qenc bibe.” 
'®èNiha Îsa li ser mirina wî digot, lê wan guman 
kir ku ew li ser razana wî dibêje. '“Li ser vê yekê 
Îsa bi eşkereyî ji wan re got: “Lazar miriye. 'Û ji 
bo we ez dilşa me ku ez ne li wê derê bûm, da ku 
hûn bawer bikin. De niha rabin em herin ba wî.” 
'êHingê Tûmayê ku jê re Cêwî digotin, ji hevalên 

xwe yên şagirt re got: “Em jî herin, da ku em bi 
wî re bimirin.” 


Vejîn û jiyan 


"Dema ku Îsa hat, wî dît ku beriya çar rojan 
Lazar kirine gorê. '"Beytanya nêzîkî Orşelîmê bû 
û li dora sê kîlometreyan jê dûr bû. Gelek Cihû 
hatibûn ba Merta û Meryemê, da ji ber mirina 
birayê wan li ber dilê wan bidin. 

?Dema ku Mertayê bihîst ku Îsa tê, ew çû 
pêşiya wî. Lê Meryem li malê ma. 2'Mertayê ji Îsa 
re got: “Ya Xudan, heke tu li vir bûyayî, birayê 
min nedimir. #Niha jî ez dizanim tu çi ji Xwedê 
bixwazî, ewê bide te.” #Îsa ji wê re got: “Birayê te 
wê dîsa rabe.” “Mertayê lê vegerand: “Ez dizanim 
Roja Dawîn, Roja* Vejînê ewê dîsa rabe.” #Îsa ji 
wê re got: “Vejîn* û jiyan ez im, yê ku bawerî bi 
min anîbe, miribe jî ewê bijî. ?? Û her kesê ku dijî 
û baweriyê bi min bîne, qet namire. Tu baweriyê 
bi vê tînî?” ”Mertayê ji wî re got: “Erê ya Xudan*, 
min bawerî anî ku tu Mesîh î, Kurê Xwedê yî, yê 
ku wê bihata dinyayê.” 


Îsa digirî 


28 Piştî ku wê ev got, çû gazî xwişka xwe Meryemê 
kir û bi dizî got: “Mamoste li vir e û ew gazî te 
dike.” 2Gava ku Meryemê ev bihîst, zû rabû çû ba 
Îsa. “Îsa hê negihîştibû gund û hê li wî cihî bû, 
dera ku Merta hatibû pêşiya wî bû. #' Cihûyên ku 
li malê bi wê re bûn û li ber dilê wê didan, gava 

dîtin ku Meryem zû rabû derket derve, dan pey 
wê. Wan guman kir ew diçe ser gorê ku bigirî. 
%®Dema ku Meryem hat cihê ku Îsa lê bû, ew dît, 
xwe avêt lingên wî û got: “Ya Xudan, heke tu li vê 
derê bûyayî, birayê min nedimir.” #Gava ku Îsa 
çav bi giriyê wê û bi giriyê Cihûyên ku pê re 
hatibûn ket, ji kûr ve naliya û kederê ruhê wî 
girt. “Wî ji wan pirsî: “We ew li ku derê veşart?” 
Wan jê re got: “Ya Xudan, were û bibîne.” #Îsa 
giriya. “Hingê Cihûyan got: “Binihêrin, çiqas ji 
wî hez dikir!” Lê hinekan ji wan got: “Ma yê ku 
çavên ê kor vekirin, nikaribû tiştekî bike ku ev 
mirov jî nemire?” 


Îsa Lazarê mirî radike 


%Li ser vê yekê Îsa dîsa ji kûr ve naliya û gihîşt 
ser gorê. Gor şkeftek bû û kevirek li ber derê wê 
bû. Îsa got: “Kevir rakin.” Xwişka yê mirî Mertayê 
ji wî re got: “Ya Xudan, êdî niha bîhn ketiye laşê 
wî, ev çar roj e ku ew miriye.” “Îsa ji wê re got: 
“Ma min ji te re negot ku tu bawer bikî, tê 
mezinahiya Xwedê bibînî?” 4'Li ser vê yekê wan 
kevir rakir. Îsa serê xwe berjor kir û got: “Bavo, 
ji ber ku te ez bihîstim, ez ji te re şikir dikim. 
42Ez dizanim ku tu hergav min dibihîzî, lê min ev 
got ji bo ku xelkên li hawirdorê rawestane 
baweriyê bînin ku te ez şandime.” 

Piştî ku wî weha got, ew bi dengekî bilind . 
qîriya: “Lazar, were derve!” “Zilamê mirî, dest û 
ling bi caw pêçayî û serçavê wî bi destmalekê 
nixamtî derket derve. Îsa ji wan re got: “Wî vekin 

û bihêlin bila here.” 


Şêwira kuştina Îsa 


4Li ser vê yekê gelek Cihûyên ku hatibûn ba 
Meryemê û karên ku Îsa kiribûn dîtin, bawerî bi 
wî anîn. 4Lê hinek ji wan jî çûn ba Fêrisiyan û 
tiştên ku Îsa dikirin ji wan re gotin. “Li ser vê 
yekê Fêrisî û serekên kahînan civîna* xwe ya 
mezin çêkirin û gotin: “Emê çi bikin? Ev zilam 
gelek nîşanan raber dike. #“Heke em wî weha 
bihêlin, hemû kes wê baweriyê bi wî bîne û 
Romayî jî wê werin, cihê me yê pîroz û miletê me 
ji holê rakin.” 

4%Yekî ji nav wan, GQeyafayê ku wê salê Serok- 
kahîn bû ji wan re got: “Hûn qet tiştekî fêm 
nakin. %Ma hûn nafikirin, ji bo ku tevahiya milet 
helak nebe, di oxira gel de mirovek bimire, ji bo 
we çêtir e.” 51Wî ev ji ber xwe negot. Ji ber ku ew 
Serokkahînê wê salê bû, wî pêxemberîtî kiribû 
ku wê Îsa di ber milet de bimire. *?Ne bi tenê di 
oxira wî miletî de, lê ewê ji bo civandin û yekîtiya 
zarokên Xwedê yên belavbûyî jî bimira. Îcar 
piştî wê rojê şêwira kuştina Îsa kirin. 

“Ji ber vê yekê Isa êdî bi eşkereyî di navbera 
Cihûyan de negeriya. Lê ew ji wê derê derket, çû 
herêmeke nêzîkî çolê, bajarê ku jê re Efrayîm 
digotin; bi şagirtên xwe re li wê derê ma. 

%Cejina Derbasbûnê ya Cihûyan nêzîk bû. Gelek 
kesên ji gundên hawirdor, ji bo ku li gora adetê, 
xwe paqij bikin, beriya Cejina Derbasbûnê 
hilkişiyan Orşelîmê. #Ew li wê derê li Îsa digeriyan 

û gava li Perestgehê radiwestan, ji hevdû 
dipirsîn: “Hûn çi dibêjin? Ma ew nayê cejinê?” 
5 Fêrisî û serekên kahînan jî emir derxistibûn; 
heke kesek bizane ew li ku derê ye, divê haya 
wan pê bixe, da ku ew wî bigirin. 


Îsa li Beytanyayê 

12 îcar şeş roj beriya Cejina Derbasbûnê, Îsa 
hat Beytanyayê, ew cihê Lazarê ku Îsa ew ji nav 
miriyan rakiribû lê dima. 2Li wê derê wan 
ziyafetek da wî. Mertayê jî xizmet dikir. Yek ji 
wan kesên ku bi Îsa re li ser sifrê rûdiniştin 
Lazar bû. Meryemê ji bîhna rûnê narda xurû yê 
pir hêja lîtrek* Romî bi lingên Îsa de kir û di pey 
de bi porê xwe lingên wî zuwa kirin. Tevahiya 
malê bi rûnê nardê tije bû. “Îcar ji şagirtên wî 
yekî, Cihûdayê Îsxeryotî -- yê ku wê piştre ew 
bida dest -- got: *“Çima ev rûnê nardê bi sê sed 
zîvî* nehat firotin û li belengazan nehat belav- 
kirin?” Wî ev ne ji bo ku li ber belengazan diket, 
lê ji ber ku ew diz bû got. Xelîtikê* peran bi wî re 
bû û tiştê ku diketê jê didizî. 

?'Îsa got: “Dev ji jinikê berde. Bila vî ji bo roja 
ku ezê werim veşartin hilîne. !Çimkî wê belengaz 
hergav bi we re bin, lê ezê hergav ne bi we re bim.” 


Şêwira kuştina Lazar 


j ?Dema ku elaleteke mezin ji Cihûyan bihîst ku 
Isa li wê derê ye, ew elalet hat; ew ne bi tenê ji bo 
İsa hat, lê ji bo Lazarê ku ji nav miriyan rakiribû 

.jî bibînin. "Îcar serekên kahînan şêwira kuştina 
Lazar jî kirin. ''Çimkî ji rûyê wî gelek Cihû diçûn 
bawerî bi Isa dianîn. 


Îsa tê Orşelîmê 


ı2Dotira rojê elaleteke mezin e ku hatibû cejinê, 
gava bihîst ku Îsa tê Orşelîmê, ''wan rahişt 
guliyên xurmeyan, çûn pêşiya wî û qîriyan: 

“Hosanna*! Yê ku bi navê Xudan tê pîroz be! 
Padîşahê Îsraêlê pîroz be!” 

Îsa dehşikek* dît û lê siwar bû, wek ku di 
Kitêba Pîroz de hatiye nivîsîn: “Netirse, ey keça 
Siyon"*. Va ye, padîşahê te li ser pişta dehşikê 
siwar e û tê.” 

1êŞagirtên wî di destpêkê de ev fêm nekirin, lê 
dema ku Îsa hat birûmetkirin, wê gavê hat bîra ` 
wan ku ev tişt ji bo wî hatine nivîsîn û wan ev tişt 
ji bo wî kirin. '”'Îcar wan kesan şahidî dikir, yên 
ku dema ku wî ji gorê gazî Lazar kir û ew ji nav 
miriyan rakir pê re bûn. !!Ji ber vê yekê xelk çû 
pêşiya wî, çimkî wan bihîstibû ku wî ev nîşan 
raber kiriye. !!Loma Fêrisiyan ji hev re got: “Hûn 
dibînin tiştek ji destê we nayê; binihêrin çawa 
tevahiya dinyayê daye pey wî.” 


Hinek Yewnanî li Îsa digerin 
27Di nav wan kesan de, yên ku ji bo di cejinê de 
biperizin"” hilkişiyabûn Orşelîmê, hinek Yewnanî” 
jî hebûn. ?'Îcar ev hatin ba Fîlîpoyê ji bajarê 
Beytsayda Celîlê û ji wî re gotin: “Ezbenî, em 

dixwazin Îsa bibînin.” 2Fîlîpo çû ev ji Endrawis 
.re got. Endrawis û Fîlîpo jî çûn ji Îsa re gotin. 

2Îsa bersîva wan da: “Saeta ku wê Kurê Mirov 
bê rûmetkirin hat. 24Bi rastî, bi rastî ez ji we re 
dibêjim: heke liba genim nekeve erdê û nemire, 
bi tenê dimîne, lê ku ew bimire gelek ber dide.` 
235Yê ku ji canê xwe hez bike, wî winda dike; lê yê 
ku li vê dinyayê ji canê xwe nefret bike, wî ji bo 
Jiyana herheyî hiltîne. *Yê ku dixwaze ji bo min 
xizmetê bike, bila li pey min were. Ez li ku derê 
bim, yê ku ji min re xizmetê dike jî wê li wê derê 
be. Her kesê ku ji min re xizmetê bike, wê Bav 
wî bide rûmetkirin. 


Îsa mirina xwe diyar dike 


27“Niha dilê min teng dibe. Divê ez çi bêjim? 
Ma ez bêjim: 'Bavo, min ji vê saetê rizgar bike'? 
Na, ji bo vê yekê ez hatime vê saetê. ??Bavo, navê 
xwe bi rûmet bike.” Li ser vê yekê dengek ji 
ezmanan hat: “Min ew bi rûmet kir û ezê dîsa wî 
bi rûmet bikim.” 

229Ev elaleta ku li wê derê dima û ev bihîst, got: 
“Ezman qîriya.” Hinekan jî digot: “Milyaketek bi 
wî re peyivî.” %Îsa bersîv da û got: “Ev deng ne ji 
bo min, lê ji bo we hat. Niha çaxê hukumê vê 
dinyayê ye; niha wê serokê vê dinyayê bê avêtin 
derve. ??Dema ku ez ji erdê ber bi jor ve bêm 
hildan, ezê hemûyan ber bi xwe ve bikişînim.” 
Wî ev peyv ji bo wê yekê got, ka ewê bi 
mirineke çawa bimire. 

“Îcar elaletê bersîva wî da: “Me ji Şerîetê 

bihîstiye ku wê Mesîh her û her bimîne. Çawa 
dibe ku tu dibêjî: 'Divê Kurê Mirov ber bi jor ve 
bê hildan'? Kî ye ev “Kurê Mirov'?” #Îsa ji wan re 
got: “Ronahî hê ji bo demeke kurt bi we re ye. Hê 
ku ronahî bi we re ye, rêve herin, da ku tarî bi 
ser we de negire. Yê ku di tariyê de rêve diçe, 
nizane diçe ku derê. **Hê ku ronahî bi we re ye, 
baweriyê bi ronahiyê bînin, da ku hûn bibin 
zarokên ronahiyê.” 


Bêbaweriya Cihûyan 


Piştî ku Îsa weha peyivî, çû û xwe ji ber wan 
veşart. % Bi ser ku wî li ber wan evqas nîşan raber 
kiribûn, hê jî wan bawerî bi wî nedianî. #Ev hemû 
ji bo ku gotina Îşaya pêxember were cih çêbûn: 

“Ya Xudan, kê bawerî bi xebera ku me da anî? 
Û zendê Xwedê ji kê re hat diyarkirin?” 
3Ji ber vê yekê wan nikaribû baweriyê bînin. 
Çimkî Îşaya ev jî gotiye: 
4+“Wî çavên wan kor kiriye 
û dilê wan tarî kiriye. 
Da ku bi çavê xwe nebînin, 
û bi dilê xwe fêm nekin û venegerin 
ku ez jî wan qenc nekim.” 

4'Îşaya weha gotiye, çimkî wî mezinahiya Îsa 
dîtiye û li ser wî peyiviye. 4Lê belê dîsa jî ji 
serekan gelekan bawerî bi wî anîn. Lê ji ber tirsa 
Fêrisiyan, ji bo ku ji kinîştê neyên avêtin, ev 
eşkere nekirin. “Çimkî wan ji pesnê Xwedê 
bêtir, ji pesnê mirovan hez kir. 

Gotina ku di roja dawiyê de hukum dike 


4Îsa bi dengekî bilind got: “Yê ku baweriyê bi 
min tîne, ne bi min, lê bi yê ku ez şandime 
baweriyê tîne. “Û yê ku min dibîne, yê ku ez 
şandime dibîne. 4Ez bi ronahîtî hatim dinyayê, 
da her kesê ku baweriyê bi min bîne di tariyê de 
nemîne. “Ez li yê ku gotina min bibihîze û bi cih 
neyne hukum nakim. Çimkî ez nehatime ku li 
dinyayê hukum bikim, lê ez hatim ku dinyayê 
rizgar bikim. “Her kesê ku min red dike û bi 
gotinên min nake, yekî ku li wî hukum bike 
heye. Ew gotina ku min gotiye, ew gotin wê di 
Roja Dawî de li wî hukum bike. “Çimkî ez ji ber 
xwe nepeyivîm. Tiştê ku ez dibêjim û tiştê ku ez 
dipeyivim Bavê ku ez şandime emir daye min. 
Ez dizanim ku emirê wî, jiyana herheyî ye. Ji 
ber vê yekê tiştên ku ez dipeyivim, Bavê min 
çawa ji min re gotiye ez wusa dibêjim.” 


GOTINA ÎSA YA DAWÎ 


Nefsbiçûkiya Îsa 


13 îcar beriya Cejina Derbasbûnê, Îsa 
dizanibû saeta wî ya ku vê dinyayê berde û here 
ba Bav hatiye. Wî ji hemû yên xwe yên li dinyayê 
hez kiribû û heta dawiyê ji wan hez kir. ?Di dema 
xwarina şîva êvarê de, ji xwe hingê Îblîs kiribû 
dilê Cihûdayê kurê Şimûnê Îsxeryotî, ku Îsa bide 
dest. 'Îsa dizanibû ku Bav hemû tişt daye destên 


304 


Yûhenna 13 





wî û ew ji ba Xwedê hatiye û ewê dîsa vegere ba 
Xwedê. “Îcar ji ser xwarinê rabû, ebayê xwe danî 
aliyekî û pêşgîrek hilda, li pişta xwe pêça. 5Di 
pey de av kir leganekê û dest bi şûştina lingên 
şagirtên xwe kir û ew bi pêşgîra li pişta xwe 
pêçayî zuwa kirin. Îcar ew hat ba Şimûn-Petrûs, 
Şimûn-Petrûs jê re got: “Ya Xudan, ma tê lingên 
min bişoyî?” Îsa lê vegerand û got: “Niha tu fêm 
nakî ez çi dikim, lê piştre tê fêm bikî.” !Şimûn- 
Petrûs jê re got: “Tu caran tu lingên min naşoyî!” 
Îsa bersîva wî da: “Heke ez te neşom, li ba min 
para te tune.” !Şimûn-Petrûs lê vegerand û got: 
“Wê gavê ya Xudan, ne bi tenê lingên min, dest û 
serê min jî bişo!” '"Îsa jê re got: “Yê ku hatiye 
şûştin, ji bilî lingên wî, ne hewce ye ku dereke wî 
ya din bê şûştin. Ew bi tevahî paqij e. Hûn jî 
paqij in, lê ne ku hûn hemû paqij in.” !Çimkî 
Îsa dizanibû wê kî wî bide dest, ji ber vê yekê wî 
gotibû: “Hûn hemû ne paqij in.” 

'?Îcar piştî ku wî lingên wan şûştin, ebayê xwe 
li xwe kir û dîsa li ser sifrê rûnişt. Wî ji wan 
pirsî: “Ma hûn dizanin ku min ji bo we çi kir? 
3Hûn ji min re debêjin: “Mamoste” û “Xudan, 
hûn rast dibêjin, çimkî ez ew im. "Bi ser ku ez 
Xudan û Mamoste me jî, min lingên we şûştin, 
divê hûn jî lingên hevdû bişon. *Min mînakek 
nîşanî we da, wek ku min ji bo we kir, ku hûn jî 
wusa bikin. '!*Bi rastî, bi rastî ez ji we re dibêjim: 
Xulam ne di ser axayê xwe re ye, ne jî yê ku 
hatiye şandin, di ser ê ku ew şandiye re ye. 
'”Madem hûn bi van tiştan dizanin, heke hûn 
wan bi cih bînin, hûnê bextiyar bibin. 

Îsa girtina xwe dide zanîn 


“Ez ji bo we tevan nabêjim; ez dizanim min kî 

hilbijartine. Lê divê nivîsîna pîroz were cih: 
'Yê ku nanê min xwar 
Destê xwe li min rakir.” 

ı9“Ez van niha, beriya ku bibin ji we re dibêjim. 
Wusa ku dema ew bibin, hûn baweriyê bînin ku 
ez ew im. 2Bi rastî, bi rastî ez ji we re dibêjim: 
Kesê, yê ku ez dişînim qebûl bike, min qebûl 
dike û yê ku min qebûl bike, yê ku ez şandime 
qebûl dike.” 

2! Piştî ku Îsa ev tişt gotin, di ruh de gelek reht* 
bû; wî bi eşkereyî şahidî kir û got: “Bi rastî, bi 
rastî ez ji we re dibêjim: Ji nav we yek wê min 
bide dest.” 

22 Şagirtan li hevdû nihêrt û şaş man, ka ew li 
ser kê dibêje. 2!?Yekî ji şagirtên wî, yê ku Îsa jê 
hez dikir, pala xwe dabû singê Îsa. “Şimûn- 
Petrûs ji wî re îşaret kir û got: “Bipirse, ka li ser 
kê dibêje.” Wî jî, ku xwe paldabû singê Îsa, 
pirsî: “Ya Xudan, kî ye ew?” | 

%Îsa bersîv da û got: “Ez pariyê nên li xwarinê 
bixim û bidim kê ew e.” Di pey de wî pariyek nan 
hilda, li xwarinê xist û da Cihûdayê kurê Şimûnê 
Îsxeryotî. ?”Piştî ku Cihûda pariyê nên stand, 
Îblîs ket dilê wî. Îsa ji wî re got: “Tê çi bikî niha 
zû bike.” #Lê yên ku li ser sifrê rûdiniştin, tu 
kesî fêm nekir ku wî çima weha got. 2Ji ber ku 
xelîtikê* peran bi Cihûda re bû, hin ji wan fikirîn 
ku Îsa dibêje: “Tiştên ku ji bo cejinê ji me re 
lazim in bikire,” an “Hin tiştan bide belengazan.” 

% Gava ku Cihûda pariyê nên stand, di cih de 
derket derve. Û şev bû. 


Emirekî nû: Ji hevdû hez bikin 


Dema ku ew derket derve, Îsa got: “Niha Kurê 
Mirov hat birûmetkirin û Xwedê jî bi wî hat 
birûmetkirin. Heke Xwedê bi wî hatibe birûmet- 
kirin, Xwedê jî wê wî bi xwe bi rûmet bike. Hem 
jî wê wî di cih de bi rûmet bike. #Zarono! Ez hê 
demeke kurt bi we re me. Hûnê li min bigerin, lê 
wek ku min ji Cihûyan re got, niha ez ji we re jî 
dibêjim, hûn nikarin bên cihê ku ez diçimê. 

4“Ez emirekî nû didim we: Ji hevdû hez bikin. 
Wek ku min ji we hez kir, hûn jî ji hevdû hez 
bikin. #Heke hûn ji hevdû hez bikin, bi vê yekê 
wê hemû kes bizane ku hûn şagirtên min in.” 


Îsa dizane ku wê Petrûs wî înkar bike 


% Şimûn-Petrûs jê pirsî: “Ya Xudan, tu bi ku 
derê ve diçî?” Îsa bersîva wî da: “Cihê ku ez 
diçimê, niha tu nikarî li pey min werî, lê piştre tê 
li pey min bêyî.” Petrûs jê re got: “Ya Xudan, 
çima ez niha nikarim li pey te bêm? Ezê ji bo te 
canê xwe bidim.” *'Îsa bersîva wî da: “Ma tê ji bo 
min canê xwe bidî? Bi rastî, bi rastî ez ji te re 
dibêjim, hê dîk bang nedayî, tê sê caran min 
înkar bikî. 

Riya ku diçe Bav 


14 “Bila dilê we reht nebe. Baweriya xwe bi 
Xwedê bînin û baweriya xwe bi min jî bînin. ?Di 
mala Bavê min de gelek cihên ku lê bê mayîn, 
hene. Heke tunebûya, ma minê ji we re bigota ku 
ez diçim ji we re cih amade bikim? !Dema ku ez 
çûm û min ji we re cih amade kir, ezê dîsa werim 
û we bibim ba xwe, da ku cihê ez lê bim, hûn jî li 
wê derê bin. “Hûn riya cihê ku ez diçimê 
dizanin.” 

šsTûma jê re got: “Ya Xudan, em nizanin tu diçî 
ku derê, emê çawa rê bizanin?” Îsa ji wî re got: 
“Rê, rastî û jiyan ez im. Heta ku ne bi destê min 
be tu kes nayê ba Bav. ”Heke we ez nas 
bikirama, we wê Bavê min jî nas bikira. Îcar ji 
niha ve hûn wî nas dikin û we ew dîtiye.” 

#Fîlîpo jê re got: “Ya Xudan, ka Bav nîşanî me 
bide, ev têra me dike!” '!Îsa jê re got: “Ey Fîlîpo, 
evqas dem ez bi we re me, ma hê jî te ez nas 
nekirime? Yê ku ez dîtime, Bav dîtiye; tu çawa 
dibêjî 'Bav nîşanî me bide'? '"Ma tu bawer nakî 
ku ez bi Bav re me û Bav jî bi min re ye? Gotinên 
ku ez ji we re dibêjim, ez ji ber xwe nabêjim. Lê 
Bavê ku bi min re dimîne, karên xwe dike. !'Ji 
min bawer bikin ku ez bi Bav re me û Bav jî bi 
min re ye. Lê qet nebe ji ber van karan baweriyê 
bînin. '2?Bi rastî, bi rastî ez ji we re dibêjim, yê 
ku baweriyê bi min bîne, karên ku ez dikim wê 
ew bi xwe jî bike. Ewê hê karên meztir jî bike, 
çimkî ez diçim ba Bav. !?Bi navê min hûn çi 
bixwazin, ezê bikim, da ku Bav bi Kur re bi rûmet 

bibe. !'“Heke hûn bi navê min tiştekî ji min 
bixwazin, ezê bikim. 


Îsa sozê şandina Ruhê Pîroz dide 


ı5“Heke hûn ji min hez bikin, hûnê emirên min 
bi cih bînin. '*Ez jî, ezê ji Bav bixwazim û ewê 
Alîkarekî din bide we ku her û her bi we re 
bimîne. !”'Ew Ruhê Rastiyê ye ku dinya nikare wî 
qebûl bike, çimkî ne wî dibîne û ne jî wî nas 
dike. Lê hûn wî nas dikin, çimkî ew bi we re 
dimîne û ewê di dilê we de be. 

ı9“Ez we sêwî nahêlim; ezê dîsa bêm ba we. 
!9Piştî demeke kurt, êdî dinya min nabîne, lê 
hûnê min bibînin. Madem ez dijîm, hûnê jî bijîn. 
20Wê rojê hûnê bizanin ku ez bi Bavê xwe re me, 
hûn bi min re ne û ez jî bi we re me. 

2“Yê ku emirên min qebûl dike û wan bi cih 
tîne, ew e yê ku ji min hez dike. Yê ku ji min hez 
dike, ewê ji aliyê Bavê min ve bê hezkirin. Ezê jî 
ji wî hez bikim û xwe ji wî re eşkere bikim.” 

2 Cihûda -- ne yê Îsxeryotî -- ji wî re got: “Ya 
Xudan, ev çawa dibe ku tê xwe ji me re eşkere 
bikî, lê xwe ji dinyayê re eşkere nakî?” 

2Îsa bersîva wî da û got: “Her kesê ku ji min 
hez bike, bi gotina min dike. Wê Bavê min jî ji wî 
hez bike û emê werin ba wî û mala xwe li ba wî 
ava bikin. “Yê ku ji min hez neke, bi gotinên 
min jî nake. Gotina ku hûn dibihîzin ne ya min 
e, lê ya wî Bavî ye, ku ez şandime. #Ez van ji we 
re dibêjim, hê ku ez li ba we me. #Lê Alîkar -- 
Ruhê* Pîroz -- yê ku Bav wê bi navê min bişîne, 

ewê hemû tiştî hînî we bike û her tiştên ku min ji 
we re gotin bîne bîra we. 

27“Ez aştiyê ji we re dihêlim; ez aştiya xwe didim 
we. Ez wek ku dinya dide we nadim. Bila dilê we 
reht nebe û netirsin! 2#“We bihîst ku min ji we re 
got: “Ez diçim, lê ezê dîsa bêm ba we!' Heke we ji 
min hez bikira, hûnê şa bibûna ji bo ku ez diçim 
ba Bav, . Çimkî Bav di ser min re ye. 22Min ev 
niha berî ku çêbin gotin, da ku, dema ew çêbin, 
hûn bawer bikin. Edî ez bi we re pir napeyivim, 
çimkî serokê vê dinyayê tê. Tu tiştê wî bi min re 
tune. ?'Lê bila dinya bizane ku ez ji Bav hez 
dikim û Bav çawa emir daye min ez wusa dikim. 

“Rabin, em ji vir herin. 


Mêwa rastîn 


15 “Ez mêwa rastîn im, Bavê min jî rezvan e. 
2Ew her şivika min a ku fêkî nade dibire; her 
şivika ku fêkî dide jî, ji bo ku bêtir fêkî bide 
dikezixîne û paqij dike. šBi gotina ku min ji we 
re got, ji xwe hûn paqij in. “Bi min re bimînin, ez 
jî bi we re. Çawa ku şivik bi mêwê ve nemîne 
nikare ji ber xwe fêkî bide, hûn jî wusa bi min re 
nemînin hûn nikarin fêkî bidin. 

š“Mêw ez im, hûn jî şivik in. Her kesê ku bi 
min re dimîne û yê ku ez bi wî re me ew zêde 
fêkî dide. Çimkî bêyî min hûn nikarin tu tiştî 
bikin. Her kesê ku bi min re nemîne, wê wek 
şivika mêwê bê avêtin derve û hişk bibe. Hingê 
ew tên civandin, tên avêtin nav êgir û dişewitin. 
?Heke hûn bi min re bimînin û gotinên min li ba 

we bimînin, hûn çi dixwazin bixwazin, wê ji bo 
we bê dayîn. #Bavê min bi vê yekê, bi zêde fêkî 
dayîna we bi rûmet dibe û bi vî awayî hûnê bibin 
şagirtên min. 

“Wek ku Bav ji min hez dike, ez jî wusa ji we 
hez dikim. Di hezkirina min de bimînin. "Heke 
hûn emirên min bi cih bînin, hûnê di hezkirina 
min de bimînin; çawa ku min emirên Bav bi cih 
anîn û ez di hezkirina wî de dimînim. '!'Min ev ji 
we re gotin, da ku şabûna min bi we re be û 
şabûna we temam bibe. '”?Emirê min ev e: Ji 
hevdû hez bikin, wek ku min ji we hez kir. Tu 
hezkirin ne di ser wê hezkirinê re ye ku mirovek 
di ber dostên xwe de canê xwe bide. “Heke hûn 
emirên ku min li we kirin bi cih bînin, hûn 
dostên min in. 5Êdî ez ji we re nabêjim 'xulam'; 
ji ber ku xulam nizane ku axayê wî çi dike. Ez ji 
we re dibêjim dostên min. Çimkî her tiştên ku 
min ji Bavê xwe bihîstin, min bi we dan zanîn. 
!êWe ez ne hilbijartim, lê min hûn hilbijartin û 
kifş kirin, da ku hûn herin fêkî bidin û fêkiyê we 
bimîne. Hingê hûn bi navê min her çi ji Bav 
bixwazin ewê bide we. Ez van tiştan li we emir 
dikim, da ku hûn ji hevdû hez bikin. 


Dijminatiya dinyayê 


'tê“Heke dinya ji we nefret bike, bizanin ku wê 
beriya we ji min nefret kiriye. "Heke hûn ji 
dinyayê bûna, dinyayê wê ji yên xwe hez bikira. 
Lê ji bo ku min hûn ji dinyayê hilbijartine, hûn 
ne ji dinyayê ne. Ji ber vê yekê dinya ji we nefret 

dike. Peyva ku min ji we re got bibîr bînin: 
“Xulam ne di ser axayê xwe re ye.' Heke wan 
zilim li min kiribe, wê li we jî zilimê bikin. Heke 
wan bi gotina min kiribe, wê bi gotina we jî 
bikin. ?!Lê van hemûyan ji ber navê min wê bi we 
bikin, çimkî ew, yê ku ez şandime nas nakin. 

22“Heke ez nehatama û min ji wan re negoti- 
bûya, wê gunehên wan tunebûya. Lê niha ew 
nikarin bêjin ku em bêguneh in. Yê ku ji min 
nefret dike, ji Bavê min jî nefret dike. “Karên ku 
tu kesî nekirine, heke min di nav wan de nekiri- 
bûna, wê gunehên wan tunebûna. Lê niha dît û 
hem ji min hem jî ji Bavê min nefret kirin. *#Lê 
belê ev yek bû, da ev gotina ku di Şerîeta wan de 
hatiye nivîsîn bê cihê xwe: 

“Wan bêsedem ji min nefret kir.” 

26“Alîkarê ku ezê ji ba Bav ji we re bişînim, ew 
Ruhê Rastiyê ku ji ba Bav tê; dema ew bê, ewê ji 
bo min şahidiyê bike. ?”Hûnê jî şahidiyê bikin, 
çimkî ji destpêkê ve hûn bi min re bûn. 


1 § “Min ev tişt ji we re gotin, ji bo ku hûn ji rê 
dernekevin. ?Ewê we ji kinîştan biavêjin derve. 
Erê demeke wusa tê, her kesê ku we bikuje wê 
bêje qey ku xizmeta Xwedê dike. Wê van bikin, 
çimkî wan ne Bav nas kir û ne jî ez. Lê belê min 
ev ji we re gotin, da ku dema wextê wan hat, hûn 
bibîr bînin ku min ev ji we re gotine. 


Karê Ruhê Pîroz 


“Min ev di destpêkê de ji we re negotin, çimkî 

ez bi we re bûm. 5Lê niha ez diçim ba yê ku ez 
şandime. Û ji nav we tu kes ji min napirse: “Tu bi 
ku derê ve diçî?” t!Îcar ji ber ku min ev ji we re 
gotin, dilê we bi xemgînî tije bûye. 'Lê belê ez 
rastiyê ji we re dibêjim: Çûyîna min ji bo we çêtir 
e. Heke ez neçim, Alîkar ji we re nayê. Lê heke ez 
herim, ezê wî ji we re bişînim. !Dema ku ew were, 
ewê li ser guneh, rastî û hukumkirinê dinyayê 
hişyar bike û bala wê bikişîne. !Li ser guneh, 
çimkî ew baweriyê bi min naynin. ''Li ser 
rastiyê, çimkî ez diçim ba Bav û êdî hûn min 
nabînin. !'Li ser hukum, çimkî li serokê vê 
dinyayê hatiye hukumkirin. 

ı'2“Hê gelek tiştên ku ez ji we re bêjim hene, lê 
niha hûn nikarin wan ragirin. Lê dema ku ew 
Ruhê Rastiyê were, wê berê we bi aliyê hemû 
rastiyan ve bike. Çimkî ewê ji ber xwe nepeyive, 
tiştên ku bibihîze wê bêje û tiştên ku wê di pêş 
de bibin, wê bi we bide zanîrı. '“ Ewê min bi rûmet 
bike, çimkî ewê ji yê min bistîne û bi we bide 
zanîn. !!Her çiyê Bav hebe, yê min e. Ji ber vê yekê 
mir got wê ji yê min bistîne û bi we bide zanîn. 


Xemgînî û şahî 

ıe“Piştî demeke kurt, êdî hûn min nabînin. 
Dîsa piştî demeke kurt hûnê min bibînin.” "Îcar 
ji şagirtên wî hinekan ji hevdû re gotin: “Ev çi ye 
ku ew ji me re dibêje? 'Piştî demeke kurt hûn 
min nabînin û dîsa piştî demeke kurt hûnê min 
bibînin.' Û dibêje: 'Çimkî ezê herim ba Bav'?” 
Îcar wan digot: ““Ev dema kurt' a ku dibêje çi 

ye? Em fêm nakin ku ew çi dibêje.” 

Îsa dizanibû ku ew dixwazin jê bipirsin; li ser 
vê yekê wî ji wan re got: “Hûn li ser gotina min a 
“Piştî demeke kurt hûnê min nebînin û dîsa piştî 
demeke kurt hûnê min bibînin' ji hev dipirsin? 
20Bi rastî, bi rastî ez ji we re dibêjim, hûnê 
bigirîn û li xwe bixin, lê wê dinya şa bibe. Hûnê 
xemgîniyê bikişînin, lê wê xemgîniya we bibe 
şahî. 2?'Dema ku jin zarok tîne dinyayê, êşê 
dikişîne, çimkî saeta wê hatiye. Lê piştî ku zarok 
anî, bi wê şabûna ku mirovek hatiye dinyayê, êdî 
ew êşa xwe bibîr nayne. ??Niha hûn jî xemgîn in, 
lê ezê we dîsa bibînim û wê dilê we bi şahiyê tije 
bibe. Û tu kes wê vê şahiya we, ji we nestîne. 
23Dema ku ew roj bê, hûn tu tiştî ji min napirsin. 
Bi rastî, bi rastî ez ji we re dibêjim: Hûn bi navê 
min her çi ji Bav bixwazin ewê bide we. “Heta 
niha we bi navê min tu tişt nexwest. Bixwazin, 
hûnê bistînin, wusa ku şahiya we temam bibe. 


Ez li hember dinyayê bi ser ketim 


254Min ev ji we re bi meselan gotin. Dema ku ez 
êdî bi meselan ji we re nebêjim tê. Êdî ezê bi 
eşkereyî ji we re li ser Bav bêjim. 26Wê rojê hûnê 
bi navê min bixwazin; ez ji we re dibêjim: Ne 
lazim e ku ez ji bo we ji Bav bixwazim, ?Bav bi 
xwe ji we hez dike, çimkî we ji min hez kir û 
bawerî anî ku ez ji ba Xwedê hatime. Ez ji ba 
Bav derketim û hatim dinyayê. Dîsa ez dinyayê 
dihêlim û diçim ba Bav.” 

29Şagirtên wî gotin: “Va ye, niha tu bi eşkereyî 

dipeyivî û qet meselekê nabêjî. “Niha em fêm 
dikin ku tu her tiştî dizanî û pirskirina kesî jî 
hewce nabînî. Ji ber vê yekê em baweriyê tînin 
ku tu ji ba Xwedê hatiyî.” 

3'Îsa ji wan re got: “Niha hûn baweriyê tînin? 
% Dem tê, erê hatiye jî, dema ku wê her yek ji we 
belav bibe, here cihê xwe û min bi tenê bihêle. Lê 
ez ne bi tenê me, çimkî Bav bi min re ye. #Min 
ev ji we re gotin, da ku hûn bi min re di aştiyê de 
bin. Hûnê li dinyayê tengahiyê bibînin, lê bi zirav 
bin! Ez li hember dinyayê bi ser ketim.” 


Îsa ji bo bawermendan dua dike 


17 Piştî ku Îsa ev tişt gotin, serê xwe ber bi 
ezmanan ve rakir û got: “Ya Bavo, wext hat! Kurê 
xwe bi rûmet bike, da ku Kur jî te bi rûmet bike. 
2Çimkî ku te desthilatî li ser hemû mirovan da 
wî, da ku jiyana herheyî bide hemû kesên ku te 
dane wî. ?*Jiyana herheyî jî ev e: Ku ew bizanin tu 
bi tenê Xwedayê rast î, te û Îsa Mesîhê ku te 
şandiye nas bikin. “Min tu li ser rûyê erdê bi 
rûmet kirî. Karê ku te spartibû min, min ew bi 
cih anî. #Niha, ya Bavo, bi wê rûmeta beriya ku 
dinya çêbibe ez li ba te bi rûmet bûm, bi wê min 
li ba xwe bi rûmet bike. 

§“Min navê te ji wan mirovan re eşkere kir ku 
te ji dinyayê dan min. Yên te bûn, te ew dan min 
û bi gotina te kirin. 'Ew niha dizanin, her tiştên 
ku te dane min ji te ne. Peyvên ku te dan min, 
min dan wan û wan jî ew qebûl kirin. Ew bi rastî 
dizanin ku ez ji te hatime û bawerî anîn ku te ez 

şandime. 

%Ez ji bo wan dua dikim. Ne ji bo dinyayê; ez 
ji bo yên ku te dane min dua dikim. Çimkî ew ên 
te ne. '" Hemû yên ku yên min in, yên te ne; yên 
te jî yên min in. Û ez bi wan bi rûmet bûme. 
ı1 Êdî ez ne li dinyayê me, lê ew li dinyayê ne; 
niha ez têm ba te. Ya Bavê Pîroz! Bi navê xwe yê 
ku te da min wan biparêze, da ku ew jî wek me 
bibin yek. '!?Dema ku ez bi wan re bûm, bi navê 
te yê ku te dabû min ez li wan bûm xwedî û min 
ew parastin, tu kes ji wan winda nebû, ji bilî 
kurê helakê, da ku nivîsîna pîroz were cih. Lê 
niha ez têm ba te û van gotinan hê ku ez li 
dinyayê me dibêjim, ji bo ku şabûna min di dilê 
wan de temam bibe. '4Min peyva te gihand wan û 
dinyayê ji wan nefret kir. Çimkî, çawa ku ez ne ji 
dinyayê me, ew jî ne ji dinyayê ne. 5Ez dua dikim, 
ne ji bo ku tu wan ji dinyayê rakî, lê ji bo ku tu 
wan ji Yê Xerab biparêzî. 'êÇawa ku ez ne ji 
dinyayê me, ew jî ne ji dinyayê ne. !”Wan bi rastiyê 
pîroz bike û veqetîne; peyva te rastî ye. '!!Wek ku 
te ez şandim dinyayê, min jî ew şandin dinyayê. 
Ez di ber wan de xwe dikim veqetandiyê pîroz, 
da ku ew jî bi rastiyê pîroz bibin û veqetin. 

20“Ez ne bi tenê ji bo wan, lê ji bo yên ku bi 
gotina wan baweriyê bi min tînin jî dua dikim, 
2da ku hemû bibin yek. Ya Bavo, çawa tu bi min 
re yî û ez bi te re me, bila ew jî bi me re bin. Bila 
bi vî awayî dinya baweriyê bîne ku te ez şandime. 
22 Rûmeta ku te da min, min da wan, da ku ew 
bibin yek, wek ku em yek in: 2Ez bi wan re, tu jî 
bi min re, da ku ew bigihîjin yekîtiyeke temam û 

dinya bizane ku te ez şandime û çawa ku tu ji 
min hez dikî, tu ji wan jî hez dikî. 

4“Ya Bavo, ez dixwazim ku yên te dane min, li 
cihê ku ez lê me bi min re bin, da ku rûmeta ku 
te daye min bibînin. Çimkî te beriya çêkirina 
dinyayê ji min hez kir. #Ya Bavê rastîparêz*! 
Dinya te nas nake, lê belê ez te nas dikim. Ev jî 
dizanin ku te ez şandime. ?êMin navê te bi wan 
da zanîn û ezê hê bidim zanîn, da ku hezkirina 
te ya ji min, bi wan re jî be û ez bi wan re bim.” 


XAÇKIRINA ÎSA Û VEJÎNA WÎ 


Girtina Îsa 


1 8 Piştî ku Îsa ev tişt gotin, bi şagirtên xwe re 
derbasî aliyê din ê newala @idronê bû. Li wê 
derê baxçeyek hebû. Îsa û şagirtên xwe ketinê. 
2Cihûdayê ku ew da dest jî ev cih dizanibû, 
çimkî Îsa û şagirtên xwe gelek caran li wir li hev 
diciviyan. ?!Îcar Cihûda komeke leşker û hin 
parêzgerên ku Fêrisî û serekên kahînan 
şandibûn, bi fanos, xetîre û çekan ve bi xwe re 
anîn û hat wê derê. “Îsa dizanibû ku wê çi were 
serê wî, îcar derket pêş û ji wan re got: “Hûn li 
kê digerin?” 5Wan lê vegerand û got: “Li Îsayê 
Nisretî!” Îsa ji wan re got: “Ez ew im.” 

Cihûdayê ku Îsa da dest jî bi wan re bû. f Gava 
ku Îsa ji wan re got: “Ez ew im!” ew ber bi paş ve 
çûn û ketin erdê. ”'Li ser vê yekê Îsa dîsa ji wan 


o” 


pirsî: “Hûn li kê digerin?” Wan got: “Îsayê Nisretî. 

#Îsa bersîva wan da: “Min ji we re got ku ez ew 
im; madem hûn li min digerin bihêlin bila ev 
mirovên ha herin.” *Wî ev got ji bo wê peyva ku 
wî berê gotibû rast derkeve: “Ji yên ku te dane 
min, min yek ji wan winda nekir.” 

"Hingê Şimûn-Petrûs şûrê ku pê re bû kişand 
û daweşand xulamê Serokkahîn û guhê wî yê 
rastê jêkir. Navê xulam Malxo bû. !'Îsa ji Petrûs 
re got: “Şûrê xwe bixe kalan! Ma ezê wê kasa* ku 
Bav daye min venexwim?” 


Li pêş Serokkahîn 


!2Piştî vê yekê koma leşkeran û serdarê wan û 
parêzgerên Cihûyan Îsa girtin û girêdan. '?Pêşî 
ew birin ba Henanê ku xezûrê Qeyafa bû. Geyafa 
Serokkahînê wê salê bû. “Ew Qeyafa bû ku ev 
şîreta “Di oxira gel de mirina yekî ji bo me çêtir 
e” li Cihûyan kiribû. 


Înkarkirina Petrûs 


'5Şirmûn-Petrûs û şagirtekî din li pey Îsa diçûn. 
Ji ber ku ev şagirt nasê Serokkahîn bû, ew bi Îsa 
re ket hewşa Serokkahîn. !êLê Petrûs li derve, li 
ber derî disekinî. Şagirtê ku nasê Serokkahîn bû 
derket derve û bi keçika xizmetkar a ku li derî 
dinihêrt re peyivî û Petrûs anî hindur. '”Keçika 
dergehvan ji Petrûs pirsî: “Ma tu jî ne yek ji şagirtên 
vî mirovî yî?” Petrûs got: “Na, ne ez im.” 

!êDi vê navê de xizmetkar û parêzger li ber agirê 
ku ji komirê kiribûn, rawestabûn û xwe germ 

dikirin, çimkî dinya sar bû. Petrûs jî li ba wan 
rawestabû û xwe germ dikir. 


Pirskirina Serokkahîn 


'?Hingê Serokkahîn, Îsa li ser şagirtên wî û 
hînkirina wî kişand pirsê. 2??'Îsa bersîv da û got: 
“Ez bi eşkereyî bi dinyayê re peyivîm. Min 
herdem li kinîştan û li Perestgeha ku hemû Cihû 
lê diciviyan hîn dikir. Min tu tişt bi dizî negot. 
21Tu çima min dikişînî pirsê? Ji yên ku ez 
bihîstime bipirse, ka min ji wan re çi gotiye; ew 
dizanin ku min çi gotiye.” 

2 Dema ku Îsa weha peyivî, parêzgerekî ku li 
wê derê disekinî sîleyek lê xist û got: “Çawa tu 
bersîva Serokkahîn weha didî?” 2'Îsa lê vegerand 
û got: “Heke min neheq gotibe, neheqiya min 
nîşan bide. Lê heke ez rast dibêjim, tu çima li 
min dixî?” “Li ser vê yekê Henan ew girêdayî 
şand ba Geyafayê Serokkahîn. 


Petrûs dîsa Îsa înkar dike 


25Di vê navê de Şimûn-Petrûs hê sekinîbû xwe 
germ dikir. Ji wî pirsîn: “Ma tu jî ne yek ji 
şagirtên wî yî?” Wî ev înkar kir û got: “Na, ne ez 
im.” 268Yek ji xizmetkarên Serokkahîn, mirovê 
zilamê ku Petrûs guhê wî birîbû, jê pirsî: “Ma 
min tu di nav baxçe de bi wî re nedîtî?” 2” Petrûs 
dîsa ev înkar kir û di wê gavê de dîk bang da. 

Li pêş Pîlatoyê walî 


28Îcar Îsa ji ba Qeyafa birin qesra walî. Serê sibê 
zû bû û Cihû neketin qesrê, da ku adetên paqijiyê 
yên dînî xera nekin û bikaribin xwarina Cejina 
Derbasbûnê bixwin. #Li ser vê yekê Pîlato derket 
derve, hat ba wan û pirsî: “Hûn vî mirovî bi çi 
sûcdar dikin?” 

%Wan bersîva wî da û got: “Heke ev ne mirovekî . 
xerabkar bûya, me ew teslîmî te nedikir.” #' Pîlato 
ji wan re got: “Hûn bi xwe wî bibin û li gor 
Şerîeta xwe lê hukum bikin.” Cihûyan lê vegerand 
û got: “Destûra me tune ku em tu kesî bikujin.” 
*2Ev çêbû, da ku gotina Îsa ya ku nîşan kiribû, 
ka ewê bi mirineke çawa bimire, were cih. 

3Li ser vê yekê Pîlato dîsa ket qesra walî, gazî 
Îsa kir û jê pirsî: “Ma tu Padîşahê Cihûyan î?” 
Îsa lê vegerand û got: “Tu vê ji ber xwe dibêjî an 
hinekên din ev yek li ser min ji te re gotine?” 

3 Pîlato got: “Ma ez Cihû me? Miletê te bi xwe û 
serekên kahînan tu dayî destê min. Te çi kiriye?” 
%Îsa bersîv da û got: “Padîşahiya min ne ji vê 
dinyayê ye; heke padîşahiya min ji vê dinyayê 
bûya, wê xizmetkarên min, ji bo ku ez nekevim 
destê Cihûyan li ber xwe bidana. Lê padîşahiya 
min ne ji vê dinyayê ye.” 

37 Pîlato jî jê re got: “Ma naxwe tu padîşah î?” 
Îsa bersîv da û got: “Tu ji bo min dibêjî ku ez 
padîşah îm. Ez ji bo vê yekê ji dayik bûme û ji 
bo vê yekê hatime dinyayê, da ku ez ji rastiyê re 
_ şahidiyê bikim. Her kesê ku ji aliyê rastiyê be 
guhê xwe dide dengê min.” 

3 Pîlato jê pirsî: “Ma rastî çi ye?” 

Piştî vê pirsê, Pîlato dîsa çû derve ba Cihûyan û ji 
wan re got: “Ez tiştekî nabînim ku mirov wî pê 
sûcdar bike. Lê adeta we ye ku ez di Cejina 
Derbasbûnê de yekî girtî ji bo we berdim. Ma hûn 
dixwazin ku ez ji bo we padîşahê Cihûyan berdim?” 

4Wan dîsa bi qîrîn got: “Ne vî mirovî, lê Barabas 
berde!” Heçî Barabas e, serhildêrek* bû. 


Îsa bi cezayê mirinê tê hukumkirin 


19 Lı ser vê yekê Pîlato Îsa girt û da ber 
qamçiyan. ?Leşkeran jî ji stiriyan tacek honandin 
û dan serê wî û ebayekî binefşî lêkirin. 3Îcar 
dihatin pêş wî û digotin: “Silav li te, ey Padîşahê 
Cihûyan!” Û sîle li wî dixistin. 

4Pîlato dîsa derket derve û ji wan re got: “Va ye, 
niha ez wî tînim ba we, derve, da ku hûn bizanin 
ku min tu sûcê wî nedîtiye.” 8Li ser vê yekê Îsa bi 
taca serê xwe ya ji stiriyan çêkirî û bi ebayê 
binefşî yê li xwe kirî ve derket derve. Pîlato ji 
wan re got: “Va ye, ew mirov!” 

fsDema ku serekên kahînan û karmendan ew 
dît, qîriyan û gotin: “Wî li xaçê bixe, wî li xaçê 
bixe!” Pîlato ji wan re got: “Hûn bi xwe wî bibin li 
xaçê bixin. Ez bi xwe tu sûcê wî nabînim.” 

?Cihûyan bersîva wî da û gotin: “Şerîeta me 
heye û li gor Şerîetê divê ew bimire. Çimkî wî 
xwe kiriye Kurê Xwedê.” 

sDema ku Pîlato ev gotin bihîst, ew hê bêtir 
il %Ew dîsa çû hindurê qesra walî û ji Îsa re 
got: “Tu ji ku derê yî?” Lê Îsa bersîva wî neda. 

ı0Pîlato jî jê re got: “Ma tu bi min re napeyivî? Ma 
tu nizanî ku desthilatiya min heye ez te berdim û 
desthilatiya min heye te li xaçê jî bixim?” 

ı1Îsa lê vegerand û got: “Heke ji jor ji te re 
nehata dayîn, tu desthilatiya te wê li ser min 
tunebûya. Ji ber vê yekê gunehê wî yê ku ez dam 
destê te meztir e.” 

'!2Hingê Pîlato dixebitî ku Îsa berde, lê Cihû 
qîriyan û gotin: “Heke tu vî mirovî berdî, tu ne 
dostê Geyser î! Her kesê ku xwe padîşah bibîne, 
li hember Qeyser serî hildaye!” 

'è Dema ku Pîlato ev gotinên ha bihîstin, Îsa anî 
derve. Ew bi xwe jî li ser kursiyê hukumkirinê 
rûnişt, ku li cihê “Reqfa Kevir” bû -- bi Îbranî jê 
re Gabata dihat gotin. “Roja Amadekirinê ya 
Cejina Derbasbûnê bû. Saet li dora diwanzdehan 
bû, nîvro bû. Pîlato ji Cihûyan re got: “Va ye, 
padîşahê we!” 

“Ew qîriyan:.“Bila ji me dûr be, bila ji me dûr be! 
Wî li xaçê bixe!” Pîlato ji wan re got: “Ma ez 
padîşahê we li xaçê bixim?” Serekên kahînan 
bersîva wî dan: “Ji Qeyser pê ve padîşahê me tune.” 
'êHingê wî Îsa teslîmî wan kir, da ku li xaçê bixin. 


Îsa li xaçê tê xistin 
Li ser vê yekê wan Îsa bir. !'Îsa bi xwe xaça xwe 
hilgirt û derket cihê ku jê re Goqê Serî -- bi 
Îbranî Golgota -- digotin. '!Li wê derê ew bi du 
kesên din re li xaçê xistin. Her yek li kêlekekê, 
Îsa di navbera wan de bû. *Pîlato depikek nivîsî 
û bi xaçê ve danî. Tiştê ku hatibû nivîsîn ev bû: 

ÎSAYÊ NISRETÎ, PADÎŞAHÊ CIHÛYAN. Gelek 
Cihûyan ev depik xwend, ji ber ku cihê ku Îsa li 
xaçê xistibûn nêzîkî bajêr bû û ew bi Îbranî, 
Latînî û Yewnanî hatibû nivîsîn. ?Serekên 
kahînên Cihûyan ji Pîlato re gotin: “Nenivîse 
'Padîşahê Cihûyan" Lê binivîse ku 'Vî zilamî got: 
Ez Padîşahê Cihûyan im'.” ??Pîlato bersîv da: 
“Min çi nivîsîbe, min nivîsiye.” 

23 Piştî ku leşkeran Îsa li xaçê xistin, wan 
kincên wî hildan, li hev kirin çar par, da ku ji 
her yekî re parek bikeve. Kirasê wî jî hildan. 
Kiras ji serî heta binî honandî û bêdirûtin bû. 
24Li ser vê yekê ji hevdû re gotin: “Werin em vî 
nedirînin, em pişkê biavêjin, ka wê ji kê re 
bikeve.” Ev çêbûn, da ku nivîsîna pîroz bê cih: 

“Kincên min di nav xwe de par kirin, 
û ji bo ebayê min pişk avêtin.” 
Hingê leşkeran tam evên ha kirin. 

2Li ber xaça Îsa diya wî, xaltiya wî, Meryema 
jina Klopas û Meryema Mejdelanî disekinîn. 
2% Dema Îsa dît ku diya wî û şagirtê wî yê ku wî jê 
hez dikir li wê derê disekinin, wî ji diya xwe re 
got: “Dayê! Va ye kurê te!” ?”Di pey de wî ji 
şagirtê xwe re got: “Va ye diya te!” Ji hingê ve vî 
şagirtî diya Îsa girt mala xwe. 


Mirina Îsa 


28Piştî vê yekê êdî Îsa dizanibû ku her tişt pêk 
hat. Ji bo ku nivîsîna pîroz were cih, wî got: “Ez 
tî me.” 2??Firaxek ji sihikê tijekirî li wê derê bû. 
Avgirek li nav sihikê xistî bi serê darikê gûrizê ve 

danîn û dirêjî devê wî kirin. Gava ku Îsa sihik 
vexwar, wî got: “Temam bû;” serê xwe xwar kir û 
ruhê xwe da. 


Gotina pêxember tê cih 
?'Ji ber ku Roja Amadekirinê bû û diviyabû roja 
Şemiyê laş li ser xaçê nemînin -- çimkî ew Şemî 
rojeke gelek girîng bû -- Cihûyan ji Pîlato daxwaza 
şkandina teşkên ên xaçkirî kirin, da ku ew bên 
rakirin. #Li ser vê yekê leşker hatin; pêşî teşkên 
yekî û di pey de teşkên ê din ê ku bi wî re hatibûn 
xaçkirin, şkandin. Lê gava ku ew hatin ba Îsa û 
dîtin ku ew ji xwe miriye, wan teşkên wî 
neşkandin. %Lê dîsa jî ji leşkeran yekî newqa wî bi 
rimê qul kir û di cih de av û xwîn herikî. “Yê ku ev 
dît şahidî kir, da ku hûn jî baweriyê bînin. Şahidiya 
wî rast e û ew dizane ku ew rastiyê dibêje. “Çimkî 
ev, ji bo ku nivîsîna pîroz were cih çêbûn: 
“Tu hestiyê wî nayê şkandin.” 
3” Û dîsa nivîsîneke din a pîroz weha dibêje: 
“Ewê li wî yê ku laşê wî qul kirine binihêrin.” 


Veşartina Îsa 

% Piştî vê yekê, Ûsivê Arîmetyayê ku şagirtê Îsa 
bû û ji tirsa Cihûyan xwe veşartibû, daxwaza 
rakirina laşê Îsa ji Pîlato kir û Pîlato destûr 
dayê. Li ser vê yekê Ûsiv hat û laşê Îsa rakir. 
3Nîkodêmo jî hat, ku cara pêşî bi şev hatibû ba 
Îsa, nêzîkî sed lîtrên* Romî ji tevliheviya mur û 
dara ûdê anî. “Laşê Îsa hilanîn, li gor adetên 

Cihûyan ên veşartina miriyan, bîhnên xweş lê 
kirin û bi cawên keten ew pêçan. 4!Li cihê ku Îsa 
lê hatibû xaçkirin baxçeyek hebû û di nav baxçe 
de jî goreke nû hebû ku hê tu kes lê nehatibû 
veşartin. 42Ji ber ku roja Amadekirinê ya Cihûyan 
bû û gor jî nêzîk bû, Îsa li wê derê dirêj kirin. 


Gora vala . 


20 Roja pêşî ya heftê, serê sibê zû, hê ku tarî 
bû Meryema Mejdelanî hat ser gorê. Wê dît ku 
kevir ji ber derê gorê hatiye rakirin, ?bi bazdan 
çû ba Şimûn-Petrûs û şagirtê din ê ku Îsa jê hez 
dikir û ji wan re got: “Xudan ji gorê derxistine û 
em nizanin ku ew danîne ku derê.” 

3Li ser vê yekê Petrûs û şagirtê din derketin 
derve û bi aliyê gorê ve hatin. “Herduyan jî bi hev 
re bazdida, lê şagirtê din ji Petrûs zûtir bazdida 
û ew pêşî gihîşt ser gorê. “Dema wî xwe xwar kir 
û nihêrt, dît ku cawên keten raxistî ne. Lê ew 
neket hindur. Hingê Şimûn-Petrûs jî li pey wî 
hat; ket hindurê gorê, cawên keten ên raxistî 'û 
destmala ku li serê Îsa hatibû pêçandin, dîtin. 
Destmal ne li ba cawên keten bû, lê pêçayî û bi 
tenê li cihekî din bû. !Di pey de şagirtê din ê ku 
pêşî gihîştibû ser gorê jî ket hindur. Wî dît û 
bawerî anî. !Çimkî hê wan nivîsîna pîroz a “Divê ` 
Îsa ji nav miriyan rabe” fêm nekiribû. ''Piştî vê 
yekê şagirt vegeriyan malên xwe. 

Îsa xwe nîşanî Meryema Mejdelanî dide 


1Lê Meryem ji derve, li ber gorê sekinîbû û 
digiriya. Wê bi girîn xwe xwar kir û li hindurê 
gorê nihêrt, !'?dît ku du milyaketên kincsipî, li 
cihê ku laşê Îsa lê hatibû dirêjkirin rûniştine, 
yek li cihê serê wî û yê din li cihê lingên wî. 
!3Milyaketan ji wê re got: “Ya sitiyê! Tu çima 
digirî?” Meryemê ji wan re got: “Xudanê min 
rakirine û ez nizanim ew danîne ku derê.” 

14Gava wê weha got, li pişt xwe zivirî û dît ku 
Îsa li wê derê rawestaye. Lê wê fêm nekir ku ew 
Îsa ye. !5Îsa ji wê re got: “Ya sitiyê, tu çima digirî? 
Tu li kê digerî?” Meryemê jî got qey ku ew 
baxçevan e; wê ji wî re got: “Ezbenî, heke te ew 
rakiribe, ji min re bêje ku te ew daniye ku derê, 
da ez wî ji wê derê rakim.” 'êÎsa ji wê re got: 
“Meryem!” Meryem li wî zivirî û bi Îbranî got: 
“Rabbonî!” ku bi mana “Mamoste” ye. 

"Îsa ji wê re got: “Bi min negire, çimkî hê ez 
derneketime ba Bav. Lê here ba birayên min û ji 
wan re bêje. 'Ez derdikevim ba Bavê xwe û Bavê 
we, ba Xwedayê xwe û ba Xwedayê we.'” '! Meryema 
Mejdelanî çû ba şagirtan û ji wan re got: “Min 
Xudan dît” û tiştên ku wî ji wê re gotibû ji wan re 
got. 


Îsa xwe nîşanî şagirtên xwe dide 


!!Wê êvara roja pêşî ya heftê, gava şagirt ji tirsa 
Cihûyan di pişt deriyên girtî de civiyabûn, Isa 
hat, di nav wan de sekinî û ji wan re got: 

“Silamet ji we re.” Ev tişt got, destên xwe û 
newqa xwe nîşanî wan da. Gava ku şagirtan 
Xudan dît, pir şa bûn. 2'Îsa dîsa ji wan re got: 
“Aştî ji we re. Wek ku Bav ez şandim, ez jî we 
dişînim.” 2??Piştî ku weha peyivî pif kir wan û ji 
wan re got: “Ruhê* Pîroz bistînin. #Hûn gunehên 
kê efû bikin, ewê efû bibin. Hûn gunehên kê efû 
nekin, ewê neyên efûkirin.” 


Îsa û Tûma 

24Tûmayê ku yek ji diwanzdehan bû û bi navê 
Cêwî dihat naskirin, gava ku Îsa hat, ne bi wan 
re bû. Şagirtên din ji wî re gotin: “Me Xudan* 
dît.” Lê Tûma ji wan re got: “Heta ku ez di destên 
wî de cihê bizmaran nebînim, tiliyên xwe li cihên 
ku bizmaran qul kirine nedim û destê xwe 
daneynim ser newqa wî, ez bawer nakim.” 

2#Piştî heşt rojan, şagirtên Îsa dîsa li mal bûn û 
Tûma jî bi wan re bû. Derî girtî bûn, lê Îsa hat, 
di navbera wan de sekinî û got: “Silamet ji we 
re.” ?”Di pey de ji Tûma re got: “Tiliya xwe dirêj 
bike û li destên min binihêre. Destê xwe jî dirêj 
bike û deyne ser newqa min. Bêbaweriyê neke, 
bi bawerî be!” 

2Tûma lê vegerand û got: “Xudanê* min û 
Xwedayê min!” Îsa ji wî re got: “Ji ber ku te ez 
dîtim te bawerî anî? Xwezî bi wan ên ku nedîtine, 
lê baweriyê tînin!” 

Armanca vê kitêbê 


*% Bêguman Îsa li ber şagirtan hê gelek nîşanên 
din jî raber kirin ku ew di vê kitêbê de nehatine 
nivîsîn. #'Lê belê ev hatine nivîsîn, da ku hûn 
baweriyê bînin ku Îsa Mesîh e, Kurê Xwedê ye û 
bi vê baweriyê jiyana we bi navê wî hebe. 


Îsa û girtina masiyan 


21 Piştî van bûyeran, Îsa dîsa xwe li perê 
Gola Teberiyayê nîşanî şagirtên xwe da. Ev bi vî 
awayî çêbû: ?Şimûn-Petrûs, Tûmayê ku bi navê 
Cêwî dihat naskirin, Natanyêlê ji Genaya Celîlê, 
kurên Zebedî û du şagirtên Îsa yên din bi hev re 
bûn. :Şimûn-Petrûs ji wan re got: “Ez diçim ku 
masiyan bigirim.” Wan jî ji wî re got: “Em jî bi te 
re tên.” Derketin derve, li qeyikekê siwar bûn, lê 
wê şevê tu tişt negirtin. 

4Beriya derketina rojê Îsa li perê golê sekinî, lê 
şagirtan fêm nekirin ku ew Îsa ye. 5Îsa ji wan re 
got: “Zarono, ma we masî girtine?” Wan lê vegerand 
û got: “Na.” Îcar Îsa ji wan re got: “Torê biavêjin 
aliyê rastê yê qeyikê, hûnê bigirin.” Wan jî tor 
avêt; êdî ji pirbûna masiyan hêza wan têrê nekir 
ku torê bikişînin. 

7Hingê şagirtê ku Îsa jê hez dikir ji Petrûs re 
got: “Ev Xudan e!” Gava kıı Şimûn-Petrûs bihîst 
ku ew Xudan e, wî kincê xwe li xwe kir -- çimkî 
wî ew ji xwe kiribû -- û xwe avêt golê. ! Şagirtên 
din jî tora tije masî kişandin û bi qeyikê hatin. 
nêzîk. Çimkî ji bejê ne dûr bûn, lê nêzîkî du sed 

gazî dûr bûn. 


Îsa bi şagirtên xwe re xwarinê dixwe 


?Gava ku ew derketin bejê, dîtin ku li wir agirê 
ji komirê heye; masî li ser e û nan li ber e. "Îsa ji 
wan re got: “Hinek ji wan masiyên ku we niha 
girtine bînin.” !Şimûn-Petrûs ket qeyikê û tora 
ku bi sed û pêncî û sê masiyên mezin tije bû 
kişand bejê. Bi ser ku ewqas gelek bûn jî dîsa 
tor neçiriya. 

'2Îsa ji wan re got: “Werin taştê bixwin.” Ji 
şagirtan tu kesî newêribû ku jê bipirse: “Tu kî 
yî?” Çimkî wan dizanibû ku ew Xudan e. Îsa 
nêzîk bû, nan hilda, da wan û bi vî awayî masî jî 
da wan. !“Piştî rabûna ji nav miriyan, ev cara 
sisiyan bû ku Îsa xwe nîşanî şagirtan dida. 


Îsa û Petrûs 

'sÎcar piştî ku wan taştê xwar, Îsa ji Şimûn- 
Petrûs pirsî: “Ey Şimûnê kurê Yûhenna, ma tu ji 
van bêtir ji min hez dikî?” Petrûs jê re got: “Erê 
ya Xudan, tu dizanî ku ez ji te hez dikim.” Îsa ji 
wî re got: “Berxên min biçêrîne.” 

'eÎsa cara diduyan ji wî re got: “Ey Şimûnê 
kurê Yûhenna, ma tu ji min hez dikî?” Wî ji Îsa 
re got: “Erê ya Xudan; tu dizanî ku ez ji te hez 
dikim.” Îsa jê re got: “Şivantiya miyên min bike.” 

"Îsa cara sisiyan ji Petrûs pirsî: “Ey Şimûnê 
kurê Yûhenna, ma tu ji min hez dikî?” Li ser 
pirsîna Îsa ya cara sisiyan “Ma tu ji min hez 

dikî?” kederê Petrûs girt û got: “Ya Xudan, tu bi 
her tiştî dizanî; tu dizanî ku ez ji te hez dikim.” 
Îsa ji wî re got: “Miyên min biçêrîne. Bi rastî, bi. . 
rastî ez ji te re dibêjim, gava ku tu xort bûyî, te 
xwe girêdida û dera ku te dixwest tu diçûyiyê. Lê 
gava ku tu pîr bibî, tê destên xwe dirêj bikî û wê 
yekî din pişta te girêbide û te bibe cihê ku tu 
naxwazî heriyê.” Wî ev got, ji bo nîşan bide ku 
ewê bi çi cûreyê mirinê Xwedê bi rûmet bike. 
Piştî vê yekê wî ji Petrûs re got: “Li pey min were.” 


` Îsa û şagirtê jêhezkirî 

20 Gava ku Petrûs bi şûn de vegeriya, dît ew 
şagirtê ku Îsa jê hez dike li pey wan tê. Ev, ew 
şagirt bû ku di şîva êvarê de pala xwe dabû singê 
Îsa û gotibû: “Ya Xudan, yê ku wê te bide dest kî 
ye?” 2?! Dema ku Petrûs ew dît, ji Îsa pirsî: “Ya 
Xudan, îcar evê bibe çi?” | 

2Îsa ji wî re got: “Heke ez bixwazim ew bimîne 
heta ez bêm, te çi ji vê ye? Tu li pey min were!” 

23Bi vî awayî gotina ku ew şagirt namire di nav 
birayan de belav bû. Lê belê Îsa ji bo wî negotibû: 
“Ew namire;” gotibû: “Heke heta ez bêm, ez 
bixwazim ku ew bimîne, te çi ji vê ye?” 

24Yê ku ji van re şahidiyê dike û ev nivîsîne ev 
şagirt e. Em dizanin ku şahidiya wî rast e. 

25Hê gelek karên din ên ku Îsa kirine hene. 
Heke ev yek bi yek bihatana nivîsîn, ez dibêjim 
qey kitêbên ku bihatana nivîsîn wê di dinyayê de 
bi cih nebûna. 


330 


